
5 ІШДШК' 

КРИП «діци шго іш 


пгсны ^ 

Ирмос: Помощник и покровитель бысть мне во 
спасение, Сей мой Бог, и проставлю Его, Бог от^' 
ца моего, и вознесу Его: слшно 6о прославися. 

Припев: Помилуй мя Боже, помилуй 

Откуду начну плакати окаяннаго 
моего жития деяний, кое ли положу 
начало, Христе, нынешнему рыданию; 
но яко благоутробен, даждь ми пре¬ 
грешений оставление. 

Гряди окаянная душе, с плотию тво¬ 
ею, Зиждителю всех исповеждься, и 
останися прочее преждняго безслове- 
сия, и принеси Богу в покаянии слезы. 

* Напечатанное курсивом и заголовки не чи¬ 
тается во время молитвы. 

Первозданнаго Адама преступле¬ 
нию поревновав, познах себе обнаже¬ 
на от Бога, и присносущнаго Царст¬ 
вия и сладости, грех ради моих. 

Увы мне окаянная душе, что упо¬ 
добил ася есй первей Еве; видела бо 
есй зле, и уязвилася есй горце, и кос- 
нулася есй древа, и вкусила есй дер¬ 
зостно безсловесныя снеди. 

Вместо Евы чувственныя, мыслен¬ 
ная ми бысть ева, во плоти страстный 
помысл показуяй сладкая, и вкушаяй 
присно горькаго напоения. 

Достойно из Эдема изгнан бысть, 
яко не сохранив едину Твою, Спасе, 
заповедь Адам: аз же что постражду, 
отметая всегда животная Твоя сло¬ 
веса; 

Слава Отцу, и Сыну, и Святому 
Духу. 

Троичен: ПресуЩНЗЯ ТрОИЦе, ВО Едй- 
нице покланяемая, возми бремя от 
мене тяжкое греховное, и яко Благо- 
утробна, даждь ми слезы умиления. 

И ныне, и присно, и во веки веков, 
аминь. 

Богородичен: БоГОрОДИЦе, НадеЖДе И 

предстательство Тебе поющих, возми 
бремя от мене тяжкое греховное, и 
яко Владычица Чистая, кающася при- 
ими мя. 


ПЕСНЬ 2 

Вонмй небо, и возглаголю, и воспою Христа, от 
Девы плотню пришедшаго. 

Помилуй мя Боже, помилуй мя. 

Вонмй небо, и возглаголю, земле, 
внушай глас, кающийся к Богу, и вос¬ 
певающий Его. 

Вонми ми Боже Спасе мой, мило¬ 
стивым Твоим оком, и приими мое 
теплое исповедание. 

Согрешйх паче всех человек, един 
согрешйх Тебе: но ущедри яко Бог, 
Спасе, творение Твое. 

Вообразив моих страстей безобра¬ 
зие, любосластными стремленьми, по- 
губих ума красоту. 

Буря мя злых обдержйт, благоут- 
робне Господи: но яко Петру, и мне 
руку простри. 

Оскверних плоти моея ризу, и ока- 
лях еже по образу Спасе, и по подо¬ 
бию. 

Омрачих душевную красоту, стра¬ 
стей сластьми, и всячески весь ум 
персть сотворих. 



Раздрах ныне оделеду мою первую, 
юже ми изтка Зиждитель из начала, 
и оттуду лежу наг. 

Облекохся в раздранную ризу, юже 
изтка ми змий советом, и стыждуся. 

Слезы блудницы Щедре, и аз пред¬ 
лагаю, очисти мя Спасе благоутроби- 
ем Твоим. 

Воззрех на садовную красоту, и 
прельстихся умом: и оттуду лежу наг, 
и срамляюся. 

Делаша на хребте моем вси началь¬ 
ницы страстей, продолжающе на мя 
беззаконие их. 

Слава Отцу, и Сыну, и Святому 
Духу. 

Троичен: Единаго Тя В Триех Лицех, 
Бога всех пою. Отца и Сына, и Духа 
Святаго. 

и ныне, и присно, и во веки веков, 
аминь. 

Богородичен: ПреЧИСТЗЯ БоГОрОДИЦе 

Дево, Едина всепетая, моли прилеж¬ 
но, во еже спастися нам. 

ПЕСНЬ 3 

На недвижимом Христе камени заповедей Тво¬ 
их, утверди мое помышление. 

Помилуй мя Боже, помилуй мя. 

Огнь от Господа иногда Господь 
одождив, землю содомскую прежде 
попали. 

На горе спасайся душе, якоже Лот 
оный, и в Сигор угонзай. 

Бегай запаления, о душе, бегай со¬ 
домскаго горения, бегай тления Боже¬ 
ственнаго пламене. 

Согрешйх Тебе един аз, согрешйх 
паче всех, Христе Спасе, да не пре- 
зриши мене. 



Ты есй Пастырь добрый, взыщи ме¬ 
не агнца, и заблуждшаго да не пре- 
зриши мене. 

Ты есй сладкий Иисусе, Ты есй Со¬ 
здателю мой, в Тебе Спасе оправ- 
даюся. 

Исповедаюся Тебе Спасе, согре- 
шйх, согрешйх Ти, но ослаби, остави 
ми, яко благоутробен. 

Слава Отцу, и Сыну, и Святому 
Духу. 

Троичен: О Троице Едйнице Боже! 
Спаси нас от прелести, и искушений, 
и обстояний. 

И ныне, и присно, и во веки веков, 
аминь. 

Богородичен: РадуЦСЯ БоГОПрИЯТНаЯ 

Утробо, радуйся Престоле Господень, 
радуйся Мати жизни нашея. 



ПЕСНЬ 4 


Услыша пророк пришествие Твое Господи, и 
убояся, яко хбщеши от Девы родйтися, и челове¬ 
ком явйтися, и глагблаше; услышах слух Твой, и 
убояхся, слава'сйле Твоей Господи. 

Помилуй мя Боже, помилуй мя. 

Дел Твоих да не презриши, созда¬ 
ния Твоего, да не оставиши Правосу- 
де. Аще и един согрешйх яко человек, 
паче всякаго человека, Человеколюб- 
че: но ймаши, яко Господь всех власть 
оставляти грехи. 

Приближается душе конец, при¬ 
ближается, и нерадйши, ни готовиши- 
ся, время сокращается: востани, близ 
при дверех Судия есть. Яко соние, 
яко цвет, время жития течет: что всуе 
мятёмся; 

Воспрянй о дущё моя! деяния твоя, 
яже соделала еси, помышляй, и сия 
пред лице твое принеси, и капли ис¬ 
пусти слез твоих: рцы со дерзновени- 

ем деяния и помышления Христу, и 
оправдайся. 

Не бысть в житии греха, ни деяния, 
ни злобы, еяже аз Спасе, не согре- 
шйх, умом и словом, и произволени¬ 
ем, и предложением, и мыслию, и де¬ 
янием согрешив, яко ин никтоже 
когда. 

Отсюду и осужден бых, отсюду 
препрён бых аз окаянный от своея со¬ 
вести, еяже ничтбже в мире нужней- 
ше: Судне, Избавителю мой, и Вёдче, 
пощади и избави, и спаси мя раба 
Твоего. 

Лёствица, юже виде дрёвле вели¬ 
кий в патриарсех, указание есть душё 
моя, деятельнаго восхождения, разум¬ 
наго возшёствия; аще хбщеши убо, 
деянием, и разумом, и зрением пожи- 
ти, обновйся. 

Зной дневный претерпе лишения 
ради патриарх^ и мраз нощный поне- 
се, на всяк день снабдения творя, па- 
сый, труждаяйся, работаяй, да две 
жене сочетает. 

Жены ми две разумей, деяние же 
и разум в зрении, Лйю убо деяние, 
яко многочадную: Рахиль же разум, 
яко многотрудную: ибо кроме трудов, 
ни деяние, ни зрение душе испра¬ 
вится. 

Слава Отцу, и Сыну, и Святому 
Духу. 

Троичен: Нераздельное существом, 
неслйтное Лйцы богословлю Тя, Тро- 
ическое Едйно Божество, яко едино¬ 
царственное и сопрестольное, вопию 
Ти песнь великую, в вышних трегубо 
песнословимую. 

И ныне, и присно, и во веки веков, 
аминь. 

Богородичен: И раЖДаеШИ И ДеВСТВу- 

еши, и пребывавши обоюду естеством 
Дева: рождейся обновляет законы ес¬ 
тества, утроба же раждает неражда- 
ющая. Бог идёже хбщет, побеждает¬ 
ся естества чин: творит бо, елйка 
хбщет. 


ПЕСНЬ 5 

От нощи утренююща, Человеколюбче, просве¬ 
ти молюся, и настави и мене на повеления Твоя: 
и научи мя Спасе, творйти волю Твою. 

Помилуй мя Боже, помилуй мя. 

В НОЩИ житие мое преидбх присно, 
тьма бо бысть, и глубока мне мгла, 
нощь греха: но яко дне сына, Спасе 
покажи мя. 

Рувима подражая окаянный аз, со- 
дёях беззаконный и законопреступ¬ 
ный совет на Бога Вышняго, осквер¬ 
нив ложе мое, яко бтчее он. 

Исповёдаюся Тебе Христе Царю, 
согрешйх, согрешйх, яко прежде Ио¬ 
сифа братия продавший, чистоты 
плод и целомудрия. 

От сродников праведная душа свя- 
зася, продася в работу сладкий, во об¬ 
раз Господень: ты же вся душе, про- 
далася есй злыми твоими. 

Иосифа праведнаго и целомудрен- 
наго ума подражай окаянная и неис¬ 
кусная душе, и не оскверняйся без¬ 
словесными стремленьми, присно без- 
закбннующи. 

Аще и в рове поживе иногда Ио¬ 
сиф, Владыко Господи, но во образ 
погребения и востания Твоего: аз же 
что Тебе когда сицевое принесу; 

Слава Отцу, и Сыну, и Святому 
Духу. 

Троичен: Тя Троице славим Единаго 
Бога: Свят, Свят, Свят есй Отче, Сы- 



не и Душе, простое существо, Едини¬ 
це присно покланяемая. 

И ныне, и присно, и во веки веков, 
аминь. 

Богородичен: Из Тебе облечёся В мое 
смешение, нетленная, безмужная Ма- 
ти Дево, Бог создавый веки, и соеди¬ 
ни Себе человеческое естество. ' ’ 


ПЕСНЬ 6 




Возопйх всем сердцем моим к Щедрому Богу, 


и услыша мя от ада преисподняго, и возведё от тли 
живот мой. 


Помилуй мя Боже, помилуй мя. -. і Л Э Г) 

Слезы Спасе очию ійоею, и из глу:^ 
бины воздыхания чисте приношу, во^" 
пиющу сердцу: Боже^ согрешйх* Ти, 
очисти мя. .аиымв 

Уклонилася еси душе от Господа 
твоего, якоже Дафан и Авирон: но по¬ 
щади, воззови из ада преисподняго, да ’ 
не пропасть-земная тебе покрыет. 

Яко юница душе разсвирепёвшая, 
уподббилася есй Ефрему, яко серна 
от тенёт сохрани житиё, вперивши 
деянием ум, и зрением. 

Рука нас Моисёова да увёрит душё, 
како может Бог прокажённое житиё 
убелити и очистити, и не отчайся са¬ 
ма себе, аще и прокаженна еси. 

Слава Отцуі и Сыну, и Святому 
Духу. 

Троичен: Троица есмь проста, нераз¬ 
дельна, раздельна лйчне, и Единица 
есмь естеством соединена. Отец 
глаголет, и Сын, и Божественный 
Дух. 

И ныне, и присно, и во веки веков, 
аминь. 

Богородичен: Утроба ТвОЯ Бога НаМ 
родй, воображёна по нам: Егоже, яко 
Создателя всех, моли Богородице, да 
молитвами Твоими оправдимся. 

Господи помилуй, трижды. 

Слава Отцу, и Сыну, и Святому Ду¬ 
ху, и ныне, и присно, и во веки ве¬ 
ков, аминь. 


КОНДАК, ГЛАС 6 

Душе моя, душе моя, востани, что 
спиши; конец приближается, и йма- 
ши смутйтися: воспрянй убо, да по- 
щадйт тя Христос Бог, везде сый, и 
вся исполняяй. 

ПЕСНЬ 7 

Согрешйхом, беззаконновахом, неправдовахом 
пред Тобою, ниже соблюдохом, ниже сотворйхом, 
якоже заповедал есй нам: но не предаждь нас до 
конца, отцев Боже. 

Помилуй мя Боже, помилуй мя. 

Согрешйх, беззакбнновах, и от- 
вергбх заповедь Твою, яко во гресёх 
произведохся, и приложих язвам 

Струпы себе: но Сам мя помилуй, яко 
благоутробен, отцев Боже. 

Тайная сердца моего исповедах Те¬ 
бе Судии моему, виждь мое смирение, 
виждь и скорбь мою, и вонмй суду мо¬ 
ему ныне, и Сам мя помилуй, яко бла- 
гоутробен, отцев Боже. 

Саул иногда яко погуби отца свое¬ 
го, душе, ослята, внезапу царство об- 
рете к прослутию: но блюди, не забы¬ 
вай себе, скотския похоти твоя про- 
изволивши паче царства Христова. 

Давид иногда богоотец, аще и со¬ 
греши сугубо, душе моя, стрелою убо 
устрелён быв прелюбодёйства, ко¬ 
пием же пленён быв убийства томле¬ 
нием: но ты сама тяжчайшими дёлы 
недугуеши, самохотными стрем- 
леньми. 

Совокупи убо Давид иногда безза¬ 
конию беззаконие: убийству же лю- 


— 18 — 



бодейство растворив, покаяние сугу¬ 
бое показа абие: но сама ты лукавней- 
шая душе соделала еси, не покаявши- 
ся Богу. 

Давид иногда вообрази, списав яко 
на иконе песнь, ёюже деяние облича¬ 
ет, еже содёя, зовый, помилуй мя. Те¬ 
бе бо Единому согрешйх всех Богу, 
Сам очисти мя. 

Слава Отцу, и Сыну, и Святому 
Духу. 

Троичен: Троице простая, нераздёль- 
ная, единосущная, и естество едино, 
свётове, и свет, и Свята Три, и Еди¬ 
но Свято поется Бог Троица: но вос¬ 
пой, прослави Живот и животы, 
душё, всех Бога. 

И ныне, и присно, и во веки веков, 
аминь. 

Богородичен: ПоеМ Тя, блаГОСЛОВИМ 
Тя, покланяемся Ти Богородйтельни- 

це, яко нераздельный Троицы породи¬ 
ла есй Единаго Христа Бога, и Сама 
отверзла есй нам сущим на земли не¬ 
бесная. 


ПЕСНЬ 8 

Егоже воинства небесная славят, и трепещут 
Херувими и Серафими, всяко дыхание и тварь, пой¬ 
те, благословите, и превозносите во вся веки. 

Помилуй мя Боже, помилуй мя. 

Согрешивша Спасе помилуй, воз- 
двйгни мой ум ко обращению, приимй 
мя кающагося, ущёдри вопиюща: со- 
грещйх Ти, спасй, беззаконновах, по¬ 
милуй мя. 

Колеснйчник Илиа, колесницею до¬ 
бродетелей вщед, яко на небеса, 
нощащеся превыще иногда от зем¬ 
ных: сего убо дущё моя, восход помы¬ 
шляй. 

Елиссёй иногда приём мйлоть Или- 
ину, прият сугубую благодать от Бо- 

га: ты же о душе моя, сея не прича- 
стилася есй благодати за невоздержа¬ 
ние. 

Йорданова струя пёрвее, мйлотию 
Илииною Елиссеем, ста сюду и сюду: 
ты же о душе моя, сея не причасти- 
лася есй благодати за невоздержание. 

Соманйтида иногда праведнаго уч- 
редй, о душе, нравом благим; ты же 
не. ввела есй в дом ни странна, ни пут¬ 
ника. Темже чертога изрйнешися вон, 
рыдающи. 

Гиезйев подражала есй окаянная 
разум скверный всегда, душе, егоже 
сребролюбие отложи понё на ста¬ 
рость: бегай геёнскаго огня, отступив¬ 
ши злых твоих. 

Слава Отцу, и Сыну, и Святому 
Духу. 

Троичен: Безначальне Отче, Сыне 
Собезначальне, Утёшителю благйй. 

Душе правый: Слова Божия Родите¬ 
лю, Отца Безначальна Слове, Душе 
живый и зйждяй. Троице Единице, 
помилуй мя. 

И ныне, и присно, и во веки веков, 
аминь. 

Богородичен: ЯкО ОТ оброщёния Черв- 
ленйцы Пречистая, умная багрянице 
Еммануилева, внутрь во чреве Твоем 
плоть исткася. Темже Богородицу во- 
истинну Тя почитаем. 

ПЕСНЬ 9 

Безсёменнаго зачатия рождество несказанное, 
Матере безмужныя нетленен плод: Божие бо рож¬ 
дение обновляет естества. Темже Тя вси роди, яко 
Богоневестную Матерь, православно величаем. 

Помилуй мя Боже, помилуй мя. 

Ум острупйся, тело оболёзнися, 
недугует дух, слово изнеможе, житие 
умертвися, конец при дверех. Темже 

моя окаянная душе, что сотвориши, 
егда приидет Судия, испытати твоя; 

Моисёово приведох ти душе миро- 
бытие, и от того все заветное писа¬ 
ние, поведающее тебе праведныя и 
неправедныя: от нихже вторыя, о 
душе, подражала еси, а не первыя, в 
Бога согрешивши. 

Закон изнеможе, празднует Еван¬ 
гелие, писание же все в тебе не- 
брежёно бысть, пророцы изнемогоша, 
и все праведное слово: струпи твои о 
душё умножишася, не сушу врачу ис¬ 
целяющему тя. 

Новаго привожду ти писания ука¬ 
зания, вводящая тя дущё, ко умиле¬ 
нию: праведным убо поревнуй, грещ- 
ных же отвращайся, и умйлостиви 
Христа, молитвами же и пощеньми, 
и чистотою, и говением. 

Христос вочеловёчися, призвав к 
покаянию разбойники, и блудницы; 
дуіііё покайся, дверь отвёрзеся Цар¬ 
ствия уже, и предвосхищают е фари¬ 
сее и мытари, и прелюбодеи каю¬ 
щийся. 

Христос вочеловёчися, плоти при- 
общйвся ми, и вся елйка суть ес¬ 
тества хотением исполни греха кро- 
мё, подобие тебе, о душё, и образ 
предпоказуя Своего снисхождения. 

Христос волхвы спасе, пастыри 
созва, младенец множества показа 
мученики, старцы прослави, и старыя 
вдовицы, ихже не поревновала есй 
душё, ни деянием, ни житию: но горе 
тебе, внегда будеши судитися. 

Постився Господь дний четыреде- 
сять в пустыни, последй взалка, по- 
казуя человеческое: душё, да не раз- 
ленйшися, аще тебе приложйтся враг. 

молитвою же и постом от ног твоих 
да отразится. 

Слава Отцу, и Сыну, и Святому 
Духу. 

Троичен: Отца прославим. Сына пре¬ 
вознесём, Божественному Духу вер¬ 
но поклонимся. Троице Нераздель¬ 
ней, Единице по существу, яко Све¬ 
ту и светом, и Животу и животом, 
^вотворящему и просвещающему 
концы. 

И ныне, и присно, и во веки веков, 
аминь. 

Богородичен: Град ТвОЙ СОХранЯЙ Бо- 
городйтельнице Пречистая, в Тебе бо 
сей верно царствуяй, в Тебе и ут¬ 
верждается, и Тобою побеждаяй, по¬ 
беждает всякое искущение, и пленя¬ 
ет ратники, и проходит послушание. 

Преподобие отче Андрее, моли Бога о нас. 

Андрее честный, и отче треблажён- 
нейший, пастырю Критский, не пре- 
стай моляся о воспевающих тя: да из¬ 
бавимся вси гнева и скорби, и тления, 
и прегрешений безмерных чтущии 
твою память верно. 



Е(1 ШРК 

ИТОН седіцу сшшо івш 


ПЕСНЫ 

Помощник и покровитель бысть мне во спасе¬ 
ние, Сей мой Бог, и прославлю Его, Бог отца мо¬ 
его, и вознесу Его: славно бо прославися. 

Помилуй мя Боже, помилуй мя. 

Каиново прешёд убийство, произ¬ 
волением бых убийца совести душев¬ 
ней, оживив плоть, и воевав на ню лу¬ 
кавыми моими деяньми. 

Авелеве Иисусе, не уподобихся 
правде, дара Тебе приятна не прине- 
сох когда, ни деяния божественна, ни 
жертвы чистыя, ни жития непороч¬ 
наго. 

Яко Каин и мы, душе окаянная, 
всех Содетелю деяния скверная, и 
жертву порочную, и непотребное жи- 

тие принесбхом вкупе: темже и осу- 
дихомся. 

Брение Здатель живосоздав, вло¬ 
жил есй мне плоть и кости, и дыха¬ 
ние, и жизнь: но о Творче мой. 
Избавителю мой и Судиё, кающася 
приими мя. 

Извещаю Ти Спасе, грехи, яже со- 
деях, и души и тела моего язвы, яже 
внутрь убийственнии помыслы раз¬ 
бойнически на мя возложиша. 

Аще и согрешйх, Спасе, но вем, 
яко Человеколюбец еси, наказуеши 
милостивно, и милосердствуеши теп¬ 
ле: слезяща зрйши, и притекаеши яко 
Отец, призывая блуднаго. 

Слава Отцу, и Сыну, и Святому 
Духу. 

Троичен: Пресущная Троице, во Едй- 
нице покланяемая, возмй бремя от 

мене тяжкое греховное, и яко Благо- 
утробна, даждь ми слезы умиления. 

И ныне, и присно, и во веки веков, 
аминь. 

Богородичен: БогорОДИЦе, надежде И 
предстательство Тебе поющих, возмй 
бремя от мене тяжкое греховное, и 
яко Владычица Чистая, кающася 
приими мя. 


ПЕСНЬ 2 

Вонмй небо, и возглаголю, и воспою Христа, от 
Девы плотню пришедшаго. 

Помилуй мя Боже, помилуй мя. 

Сшиваше кожныя ризы грех мне, 
обнаживый мя первыя боготканныя 
одежды. 

Обложен есмь одеянием студа, яко- 
же лйствием смоковным, во обличе¬ 
ние моих самовластных страстей. 

Одеяхся в срамную ризу, и окро¬ 
вавленную студно, течением страст¬ 
наго, и любосластнаго живота. 

Впадох в страстную пагубу, и в ве¬ 
щественную тлю, и оттоле до ныне 
враг мне досаждает. 

Любовёщное и любоимённое жи¬ 
тие, невоздержанием Спасе предпо- 
чёт, ныне, тяжким бременем обложён 
есмь. 

Украсйх плотский образ скверных 
помышлений различным обложёнием, 
и осуждаюся. 

Внешним прилежно благоукраше- 
нием единем попекохся, внутреннюю 
презрев богообразную скинию. 

Погреббх перваго образа доброту 
Спасе страстьмй, юже яко иногда 
драхму взыскав обрящи. 



Согрешйх якоже блудница, вопию 
ти: един согрешйх Тебе, яко миро 
приимй Спасе, и моя слезы. 

Очисти, якоже мытарь вопию Ти, 
Спасе, очисти мя: никтоже бо сущих 
из Адама, якоже аз согрешйх Тебе. 

Слава Отцу, и Сыну, и Святому 
Духу. 

Троичен: Единаго Тя В Триех Лицех, 
Бога всех пою. Отца и Сына, и Духа 
Святаго. 

И ныне, и присно, и во веки веков, 
аминь. 

Богородичен: ПречИСТаЯ БоГОрОДИЦе 

Дево, Едина всепетая, моли прилеж¬ 
но, во еже спастися нам. 

ПЕСНЬ 3 

Утверди Господи, на камени заповедей Твоих, 
подвйгшееся сердце мое, яко Един Свят есй и Гос¬ 
подь. 

Помилуй мя Боже, помилуй мя. 

Источник живота стяжах Тебе, 
смерти низложйтеля, и вопию Ти от 
сердца моего прежде конца: согре- 
шйх, очисти и спаси мя. 

Согрешйх Господи, согрешйх Тебе, 
очисти мя: несть бо йже кто согреши 
в человёцех, егоже не превзыдох пре- 
грешёньми. 

При Нои, Спасе блудствовавшия 
подражах, онех наследствовав осуж¬ 
дение, в потопе погружения. 

Хама онаго душё, отцеубийца под¬ 
ражавши, срама не покрыла есй ис¬ 
кренняго, вспять зря возвратйвшися. 

Запалёния якоже Лот, бегай душё 
моя греха: бегай содомы и гомбрры, 
бегай пламене всякаго безсловёснаго 
желания. 

Помилуй Господи, помилуй мя, во¬ 
пию Ти, егда прийдеши со Ангелы 

Твоими, воздати всем по достоянию 
деяний. 

Слава Отцу, и Сыну, и Святому 
Духу. 

Троичен: Троице простая, несоздзн- 
ная. Безначальное естество, в Трои¬ 
це певаемая Ипостасей, спаси ны ве¬ 
рою покланяющияся державе Твоей. 

И ныне, и присно, и во веки веков, * 
аминь. 

Богородичен: От Отца безлет^^а Сына, 
в лето Богородйтельнице, неискусо- 
мужно родила еси, странное чудо, 
пребывши Дева доящи. 

ПЕСНЬ 4 

Услыша пророк пришествие Твое Господи, и 
убояся, яко хбщеши от Девы родйтися, и челове¬ 
ком явйтися, и глагблаше: услышах слух Твой, и 
убояхся, слава сйле Твоей Господи. 

Помилуй мя Боже, помилуй мя. 

Бди, о душе моя! Изрядствуй яко- 
же дрёвле великий в патриарсех, да 
стяжеши деяние с разумом, да буде- 
ши ум зряй Бога, и достигнеши неза¬ 
ходящий мрак в видении, и будеши 
великий купец. 

Дванадесять патриархов, великий в 
патриарсех детотворйв, тайно утвер¬ 
ди тебе лествицу дёятельнаго душё 
моя восхождения: дети, яко основа¬ 
ния, степени, яко восхождения, пре- 
мудренно подложив. 

Исава возненавйденнаго подража¬ 
ла есй душё, отдала есй прелёстнику 
твоему пёрвыя доброты первенство, и 
отеческия молитвы отпала еси, и 
дважды поползнулася есй окаянная, 
деянием и разумом: темже ныне по¬ 
кайся. 

Едом Исав наречеся, крайняго ра¬ 
ди женонейстовнаго смешения: невоз- 

держанием бо присно разжигаемъ, и 
сластьми оскверняемъ, едом именова- 
ся, еже глаголется разжжение души 
любогреховныя. 

Иова на гнбищи слышавши, о душе 
моя, оправдавшагося, того мужеству 
не поревновала еси, твердаго не име¬ 
ла есй предложения, во всех яже 
веси, и ймиже искусйлася есй, но 
явйлася есй нетерпелйва. 

Иже пёрвее на престоле, наг ныне 
на гнбищи гнбен: мнбгий в чадех и 
славный, безчаден и бездбмок напрас¬ 
но: палату убо гнбище, и бйсерие 
струны вменяше. 

Слава Отцу, и Сыну, и Святому 
Духу. 

Троичен: Нераздёлъное существом, 
неслйтное Лйцы богослбвлю Тя, Трб- 
ическое Едйно Божество, яко еди¬ 
ноцарственное и српрестблъное, во- 

ПИЮ Ти пес^іь великую, в вышних 
трегубо песнословимую. 

И ныне, и присно, и во веки веков, 
аминь. 

Богородичен: И раЖДаеШИ И дёвСТВу- 
еши, и пребывавши обоюду естеством 
Дева: рождёйся обновляет законы ес¬ 
тества, утроба же раждает нераждаю- 
щая. Бог идёже хбщет, побеждается 
естества чин: творит бо, елика хощет. 

ПЕСНЬ 5 

_ От нощи утренююща, Человеколюбие, просве¬ 
ти молюся, и настави и мене на повеления Твоя; 
и научи мя Спасе, творйти волю Твою. 

Помилуй мя Боже, помилуй мя. 

Моисёов слышала есй ковчёжец 
душё, водами, волнами носимь рёчны- 
ми, яко в чертозе древле бегающий 
дёла, горькаго совета фараонйтска. 

Аще бабы слыщала еси, убиваю- 
щия иногда безвозрастное мужеское. 

душе окаянная, целомудрия деяние: 
ныне яко великий Моисей, сси пре¬ 
мудрость. 

Яко Моисей великий египтянина, 
ума уязвивши окаянная, не убила есй 
душе: и како вселйшися, глаголи, в 
пустыню страстей покаянием; 

В пустыню вселися великий Мои¬ 
сей, гряди убо, подражай того житие, 
да и в купине Богоявления душе, в 
видении будеши. 

Моисёов жезл воображай душе, 
ударяющий море, и огустевающий 
глубину, во образ Креста Божествен¬ 
наго: ймже можеши и ты великая со- 
вершити. 

Аарон приношаше огнь Богу, непо¬ 
рочный, нелестный: но Офнй и Фи- 
неёс, яко ты душё, приношаху чуж- 
дёе Богу оскверненное житие. 

Слава Отцу, и Сыну, и Святому 
Духу. 

Троичен: Тя Троице славим Единаго 
Бога: Свят, Свят, Свят есй Отче, Сы¬ 
не и Душе, простое существо. Едини¬ 
це присно покланяемая. 

И ныне, и присно, и во веки веков, 
аминь. 

Богородичен: Из Тебе облечеся В мое 
смешение, нетленная, безмужная Ма- 
ти Дево, Бог создавый веки, и соеди¬ 
ни Себе человеческое естество. 

ПЕСНЬ 6 

Возопйх всем сердцем моим к Щедрому Богу, 
и услыша мя от ада преисподняго, и возведё от тли 
живот мой. 

Помилуй мя Боже, помилуй мя. 

Волны Спасе прегрешений моих, 
яко в мори Чермнём возвращающеся, 
покрыша мя внезапу, яко егйптяны 
иногда, и тристаты. 

Неразумное душе произволение 
имела еси, яко прежде Израиль; бо¬ 
жественныя бо манны предсудйла есй 
безсловесно, любосластное страстей 
объядёние. 

Кладенцы душе, предпочла есй ха- 
нанёйских мыслей, паче жйлы каме- 
не, из негоже премудрости река, яко 
чаша проливает токи богословия. 

Свиная мяса и котлы, и египетскую 
пищу, паче небесныя предсудйла есй 
душё моя, якоже древле неразумнии 
людие в пустыни. 

Яко удари Моисей раб Твой жез¬ 
лом камень, образно животворивая 
рёбра Твоя прообразоваше, из нихже 
вси питиё жизни Спасе, почерпаем. 

Испытай душё и смотряй, якоже 
Иисус Навйн обетования землю, ка¬ 
кова есть, и вселися в ню благозакб- 
нием. 

Слава Отцу, и Сыну, и Святому 
Духу. 

Троичен: ТрОИЦа ѲСМЬ ПрОСТЗ, НѲраЗ- 

дёльна, раздельна лйчне, и Единица 
есмь естеством соединена. Отец гла¬ 
голет, и Сын, и Божественный Дух. 

И ныне, и присно, и во веки веков, 
аминь. 

- Богородичен: Утроба ТвОЯ Бога Нам 
роди, воображена по нам: Егоже, яко 
Создателя всех, моли Богородице, да 
молитвами Твоими оправдимся. 
Господи помилуй, трижды. 

Слава Отцу, и Сыну, и Святому Ду¬ 
ху, и ныне, и присно, и во веки ве¬ 
ков, аминь. 

КОНДАК, ГЛАС 6 

Душе моя, душе моя, востани, что 
спиши; конец приближается, и йма- 
ши смутитися: воспрянй убо, да по- 

щадит тя Христос Бог, везде сый, и 
вся исполняяй. 


ПЕСНЬ? 

Согрешйхом, беззаконновахом, неправдовахом 
пред Тобою, ниже соблюдохом, ниже сотворйхом, 
якоже заповедал есй нам: но не предаждь нас до 
конца, отцев Боже. 

Помилуй мя Боже, помилуй мя. 

Кивот яко ношашеся на колеснице, 
Зан оный, егда превращшуся тельцу, 
точию коснуся. Божиим искусйся гне¬ 
вом: но того дерзновения убежавши 
душе, почитай Божественная честне. 

Слышала есй Авессалома, како на 
естество воста; познала есй того, 
скверная деяния, имиже оскверни ло¬ 
же Давида отца: но ты подражала есй 
того страстная и любосластная стрем¬ 
ления. 

Покорила есй неработное твое до¬ 
стоинство телу твоему: иного бо Ахи- 

тофёла обретши врага, душе, снизшла . 
есй сего советом: но сия разсыпа Сам 
Христос, да ты всяко спасешися. 

Соломон чудный, и благодати пре¬ 
мудрости исполненный, сей лукавое 
иногда пред Богом сотворив, отступи 
от Него: емуже ты проклятым твоим 
житием, душе уподобилася еси. 

Сластьмй влекомъ страстей своих 
оскверняшеся, увы мне, рачйтель пре¬ 
мудрости, рачитель блудных жен, и 
странен от Бога: егоже ты подража¬ 
ла есй умом о душе! Сладострастьми 
скверными. 

Ровоаму поревновала есй не послу¬ 
шавшему совета отча, купно же и 
злейшему рабу Иеровоаму, прежнему 
отступнику душе: но бегай подража¬ 
ния, и зови Богу: согрешйх, ущёд- 
ри мя. 

Слава Отцу, и Сыну, и Святому 
Духу. 

Троичен: Троице прбстая, нераздёль- 
ная, единосущная, и естество едино, 
свётове, и свет, и Свята Три, и Еди¬ 
но Свято поется Бог Троица: но вос¬ 
пой, прослави Живот и животы, ду- 
шё, всех Бога. 

И ныне, и присно, и во веки веков, 
аминь. 

Богородичен: ПоеМ Тя, блаГОСЛОВИМ 

Тя, покланяемся Ти Богородйтельни- 
це, яко нераздельныя Троицы породи¬ 
ла есй Единаго Христа Бога, и Сама 
отверзла есй нам сущим на земли не¬ 
бесная. 

ПЕСНЬ 8 

Егоже воинства небесная славят, и трепещут 
Херувими и Серафими, всяко дыхание и тварь, пой¬ 
те, благословите, и превозносите во вся веки. 

Помилуй мя Боже, помилуй мя: 

Ты Озйи душе поревновавши, сего 
прокажёние в себе стяжала есй су¬ 
губо: безмёстная бо мыслиши, безза¬ 
конная же дёеши: остави яже ймаши, 
и притецы к покаянию. 

Ниневйтяны душё слышала есй 
кающияся Богу, врётищем и пёпелом, 
сих не подражала еси: но явилася есй 
злейшая всех, прежде закона, и по за¬ 
коне прегрешивших. 

В рове блата слышала есй Иере- 
мйю душё, града Сибня рыданьми во¬ 
пиюща, и слез ищуща, подражай се¬ 
го плачевное житие и спасешися. 

Иона в Фарсйс побежё, проразумев 
обращение ниневйтянов, разуме бо 
яко пророк Божие благоутробие: тем- 
же ревноваше пророчеству не солга- 
тися. 

Данийла в ровё слышала еси, како 
загради уста, о душё, зверей; увёде- 

ла еси, како отроцы иже о Азарии, по- 
гасиша верою пещи пламень горящий. 

Ветхаго Завета вся приведох ти ду- 
щё, к подобию: подражай праведных 
боголюбивая деяния, избегни же паки 
лукавых грехов; 

Слава Отцу, и Сыну, и Святому 
Духу. 

Троичен: Безначальне Отче, Сыне 
Собезначальне, Утёщителю благйй, 
Дуще правый: Слова Божия Родите¬ 
лю, Отца Безначальна Слове, Дуще 
живый и зйждяй. Троице Единице, 
помилуй мя. 

И ныне, и присно, и во веки веков, 
аминь. 

Богородичен: ЯкО ОТ ОбрОЩёнИЯ ЧерВ- 
ленйцы Пречистая, умная багрянйце 
Еммануилева, внутрь во чреве Твоем 
плоть исткася. Темже Богородицу во- 
истинну Тя почитаем. 



ПЕСНЬ 9 


Безсемейнаго зачатия рождество несказанное, 
Матере безмужныя нетленен плод: Божие бо рож¬ 
дение обновляет естества. Темже Тя вен роди, яко 
Богоневестную Матерь, православно величаем. 

Помилуй мя Боже, помилуй мя. 

Христос искушашеся, диавол иску- 
шаше, показуя камение, да хлеби бу¬ 
дут: на гору возведё вйдети вся цар¬ 
ствия мира во мгновении. Убойся о 
душе, ловлёния, трезвйся, молися на 
всякий час Богу. 

Горлица пустынолюбная, глас во- 
пиющаго возгласи. Христов светйль- 
ник, проповёдуяй покаяние, Ирод без- 
законнова со Иродиадою. Зри душё 
моя, да не увязнеши в беззаконныя 
сёти, но облобызай покаяние. 

В пустыню вселися благодати 
Предтёча, и Иудёа вся и Самарйя 
слышавше течаху, и исповёдаху гре- 

хи своя, крещающеся усердно: йхже 
ты не подражала есй душе. 

Брак убо честный, и ложе несквёр- 
но; обоя бо Христос прежде благосло¬ 
ви, плотию ядьій, и в Кане же на бра- 
це воду в вино совершая, и показуя 
первое чудо: да ты изменйшися, о 
душе. 

Разслабленнаго стягну Христос, 
одр вземша, и юношу умёрша воздвй- 
же, вдовйче рождение и сбтнича от¬ 
рока, и самаряньше явися, в дусе 
службу тебе душё предживописа. 

Кровоточйвую исцели прикоснове¬ 
нием края рйзна Господь: прокажен¬ 
ныя очисти: слепыя и хромыя просве¬ 
тив, исправи: глухия же и немыя, и 
ничащия нйзу исцели словом: да ты 
спасешися окаянная душё. 

Слава Отцу, и Сыну, и Святому 
Духу. 

Троичен: ОТЦЗ ПрОСЛЗВИМ, СыНЗ Пре- 
вознесем, Божественному Духу вер¬ 
но поклонимся, Троице Нерзздель- 
ней, Единице по существу, яко Све¬ 
ту и светом, и Животу и животом. 
Животворящему и просвещзющему 
концы. 

И ныне, и присно, и во веки веков, 
зминь. 

Богородичен: ГрЗД ТвОЙ СОХрЗНЯЙ Бо- 

городйтельнице Пречистзя, в Тебе бо 
сей верно цзрствуяй, в Тебе и утвер- 
ждзется, и Тобою побеждзяй, побеж- 
дзет всякое искущение, и пленяет 
рзтники, и проходит послущзние. 

Преподобие отче Андрее, моли Бога о нас. 

Андрее честный, и отче треблзжён- 
нейщий, пзстырю Критский, не пре- 
стзй моляся о воспевзющих тя; дз из- 
бзвимся вси гневз и скорби, и тления, 
и прегрещений безмерных чтущии 
твою пзмять верно. 



ПЕСНЬ 


Помощник и покровитель бысть мне во спасе¬ 
ние, Сей мой Бог, и прославлю Его, Бог отца мо¬ 
его, и вознесу Его: славно бо прославися. 

Помилуй мя Боже, помилуй мя. 

От ЮНОСТИ Христе, заповеди Твоя 
преступйх, всестрастно небрегйй, 
унынием преидох житие. Темже зову 
Ти Спасе: понё на конец спаси мя. 

Повержена мя Спасе, пред враты 
Твоими, понё на старость не отрини 
менё во ад тща, но прежде конца, яко 
Человеколюбец, даждь ми прегреше¬ 
ний оставление. 

Богатство мое Спасе, изнурив в 
блудё, пуст есмь плодов благочести- 



вых, алчен же зову: Отче щедрот, 
предварив Ты мя ущедри. 

В разбойники впадьій аз есмь, по- 
мышленьми моими, весь от них уяз- 
вйхся ныне, и исполнихся ран: но Сам 
ми представ, Христе Спасе исцели. 

Священник мя предвидев мимо йде, 
и левит видев в лютых нага презре: 
но из Марии возсиявый Иисусе, Ты 
представ ущедри мя. 

Преподобная мати Марне, моли Бога о нас. 

Ты ми даждь светозарную благо¬ 
дать от божественнаго свыще промы- 
щления, избежати страстей омраче¬ 
ния, и пети усердно, твоего Марие 
жития, красная исправления. 

Слава Отцу, и Сыну, и Святому 
Духу. 

Троичен: Пресущная Троице, во Еди¬ 
нице покланяемая, возмй бремя от 

мене тяжкое греховное, и яко Благо- 
утробна, даждь ми слезы умиления. 

И ныне, и присно, и во веки веков, 
аминь. 

Богородичен: БоГОрОДИЦе, НадеЖДе И 

предстательство Тебе поющих, возмй 
бремя от мене тяжкое греховное, и 
яко Владычица Чистая, кающася при- 
ими мя. 


ПЕСНЬ 2 

Вонмй небо, и возглаголю, и воспою Христа, от 
Девы плотию пришедшаго. 

Помилуй мя Боже, помилуй мя. 

Поползохся яко Давид блудно, и 
осквернихся: но омый и мене Спасе, 
слезами. 

Ни слез, ниже покаяния имам, ни¬ 
же умиления: Сам ми сия Спасе, яко 
Бог даруй. 

Погубих первозданную доброту и 
благолепие мое, и ныне лежу наг, и 
стыждуся. 

Дверь Твою не затвори мне тогда, 
Господи, Господи: но отверзи ми сию 
кающемуся Тебе. 

Внуши воздыхания души моея, и 
очию моею приимй капли Спасе, и 
спаси мя. 

Человеколюбие хотяй всем спасти- 
ся. Ты воззови мя, и приими яко Благ 
кающагося. 

Богородичен: ПречиСТая БоГОрОДИЦе 
Дево, Едина всепетая, моли прилеж¬ 
но, во еже спастйся нам. 

Иный ирмос: Вйдите вйдите, яко 
Аз есмь Бог: манну одождйвый, и во¬ 
ду из камене источйвый дрёвле в 
пустыни людем Мойм, деснйцею едй- 
ною, и крёпостию Моёю. 

Видите видите, яко Аз есмь Бог: 
внушай душе моя, Господа вопиюща, 
и удалися прежняго греха, и бойся 
яко неумытнаго, и яко Судий и Бога. 

Кому уподобилася есй многогреш¬ 
ная душе; токмо первому Каину, и 
Ламёху оному, каменовавшая тело 
злодёйствы, и убившая ум безсловес¬ 
ными стремленьми. 

Вся прежде закона претёкши, о 
душё! Сйфу не уподобилася еси, ни 
Еноса подражала еси, ни Еноха пре- 
ложением, ни Ноя: но явилася есй 
убога праведных жизни. 

Едйна отверзла есй хляби гнева Бо¬ 
га твоего, душё моя, и потопила есй 
всю, якоже землю плоть, и деяния и 
житиё, и пребыла есй вне спаситель¬ 
наго ковчёга. 

Преподобная мати Марне, моли Бога о нас. 

Всем усердием, и любовию притек¬ 
ла есй Христу, первый греха путь от- 
вращши, и в пустынях непроходимых 
питающися, и того чйсте совершаю- 
щи Божественныя заповеди. 

Слава Отцу, и Сыну, и Святому 
Духу. 

Троичен: Безначзльная, Несозданная 
Троице, Нераздельная Едйнице, каю- 
щася мя приими, согрешивша спаси. 
Твое есмь создание, не презри: но по¬ 
щади и избави огненнаго мя осужде¬ 
ния. 

И ныне, и присно, и во веки веков, 
аминь. 

Богородичен: ПреЧИСТая ВладычИЦе, 
Богородйтельнице, надеждо к Тебе 
притекающих, и пристанище сущих в 
бури, Мйлостиваго и Создателя, и 
Сына Твоего умйлостиви и мне мо¬ 
литвами Твоими. 



ПЕСНЬ 3 




Утверди Господи, на камени заповедей Твоих, с» 
подвйгшееся сердце мое, яко Един Свят есй и Гос- 
подъ. 


Помилуй мя Боже, помилуй мя. ^ 

Благословения Сймова не наслёдо- і 
вала есй душе окаянная: ни простран- ^ 
ное одержание, якоже Иафет, имела 
есй на земли оставления. 1ц. 


От земли Харран, изыди от греха 
душе моя, грядй в землю точащую 
присноживотное нетление, еже Ав¬ 
раам наслёдствова. 

Авраама слышала есй душё моя, 
дрёвле оставльша землю отёчества, и 
бывша пришёльца, сего произволё- 
нию подражай. 




У дуба Мамврййскаго учредйв па- 
триарх Ангелы, наслёдствова по ста- 'ѵ 
рости обетования ловйтву. < <СЗ 

Исаака, окаянная душе моя, разу¬ 
мевши новую жертву, тайно всесож- 
жённую Грсподеви, подражай его про¬ 
изволению. 

Исмаила слышала есй, трезвйся 
душе моя, изгнана яко рабынино от- 
рождёние, виждь, да не како подобно 
что постраждеши ласкосёрдствующи. 

Преподобная мати Марне, моли Бога о нас. 

Содержимъ есмь бурею, и тревол¬ 
нением согрешений, но сама мя мати 
ныне спаси, и к пристанищу Божест¬ 
веннаго покаяния возведи. 

Преподобная мати Марйе, моли Бога о нас. 

Рабское моление и ныне преподоб¬ 
ная принёсши ко благоутробней мо¬ 
литвами Твоими Богородице, отвёрзи 
ми Божёственныя входы. 

Слава Отцу, и Сыну, и Святому 

Духу. 

Троичен: ТрОИЦе ПрбсТЗЯ, НеСОЗДЗН- 

нзя, Безнзчзльное естество, в Трои¬ 
це певземзя Ипостзсей, спзси ны ве¬ 
рою поклзняющихся держзве Твоей. 

И ныне, и присно, и во веки веков, 
зминь. 

Богородичен: От ОтЦЗ беЗЛеТНЗ СыНЗ, 
В лето Богородйтельнице, неискусо- 
мужно родилз еси, стрзнное чудо, 
пребывши Девз доящи. 

ПЕСНЬ 4 

Услыша пророк пришествие Твое Господи, и 
убояся, яко хбщеши от Девы родйтися, и челове¬ 
ком явйтися, и глагблаше: услышах слух Твой, и 
убояхся, слава силе Твоей Господи. 

Помилуй мя Боже, помилуй мя. 

Тело осквернйся, дух окзляся, весь 
острупйхся: но яко врзчь Христе, 
обоя покзянием моим уврзчуй, омый, 
очисти, покзжи Спзсе мой, пзче сне- 
гз чистёйшз. 

Тело Твое и Кровь распинаемый о 
всех положил есй Слове: Тело убо, да 
мя обновйши: Кровь, да омыеши мя: 
Дух же предал еси, да мя приведёши 
Христе, Твоему Родйтелю. 

Соделал есй спасение посредё зем¬ 
ли Щедре, да спасемся. Волею на дре¬ 
ве распялся еси. Эдем затворённый 
отвёрзеся, горняя и дольняя тварь, 
языцы вси спасёни покланяются 
Тебе. 

Да будет ми купёль, кровь из ребр 
Твоих, вкупе и питиё, источйвшее во¬ 
ду оставлёния, да обоюду очищаюся, 
помазуяся и пия: яко помазание и пи¬ 
тиё Слове, животочная Твоя словеса. 

Чашу Церковь стяжа, ребра Твоя 
живоносная, из нихже сугубыя нам 
источи токи, оставления и разума, во 
образ Древняго и Новаго двоих вку¬ 
пе Заветов, Спасе наш. 

Наг есмь чертога, наг есмь и брака, 
купно и вечери: светильник угасё, яко 
безъелёйный, чертог заключися мне 
спящу, вечеря снедеся: аз же по руку 
и ногу связан, вон низвержен есмь. 

Слава Отцу, и Сыну, и Святому 
Духу. 

Троичен: Нераздельное существом, 
неслйтное Лйцы богословлю Тя, Тро- 
ическое Едйно Божество, яко еди- 
ноцарственноё и сопрестбльное, во¬ 
пию Ти песнь велйкую, в вышних 
трегубо песнословимую. 

И ныне, и присно, и во веки веков, 
аминь. 

Богородичен: И раЖДЗеШИ И дёвСТВу- 
еши, и пребывавши обоюду естеством 
Дева: рождёйся обновляет законы ес¬ 
тества, уті^бба же раждает нераждаю- 
щая. Бог идёже хбщет, побеждается 
естества чин: творит бо, елика хощет. 

ПЕСНЬ 5 


От нощи утренююща, Человеколюбче, просве¬ 
ти молюся, и настави и мене на повеления Твоя: 
и научи мя Спасе, творйти волю Твою. 

Помилуй мя Боже, помилуй мя. 

Яко тяжкий нравом, фараону горь¬ 
кому бых Владыко, Ианнй, и Иамври, 
душёю и телом, и погружен умом: но 
помози ми. 

Калом смесйхся окаянный умом, 
омый мя Владыко, банею моих слез, 
молю Тя, плоти моея одежду убелив 
яко снег. 

Аще испытаю моя дела Спасе, вся¬ 
каго человека превозшедша грехами 
себе зрю, яко разумом мудрствуяй со- 
грешйх, не неведением. 

Пощади, пощади Господи, создание 
Твое, согрещйх, ослаби ми, яко есте¬ 
ством чистый Сам сый Един, и ин раз¬ 
ве Тебе никтоже есть кроме скверны. 

Мене ради Бог сый, вообразился 
есй в мя, показал есй чудеса, исцелив 
прокажённыя, и разслабленнаго стяг- 
нув, кровоточивыя ток уставил есй 
Спасе, прикосновением риз. 

Преподобная мати Марие, моли Бога о нас. 

Струи Иорданския прешедши, об¬ 
рела есй покой безболезненный, пло¬ 
ти сласти избежавши, еяже и нас из- 
мй твоими молитвами преподобная. 

Слава Отцу, и Сыну, и Святому 
Духу. 

Троичен: Тя Троице славим Единаго 
Бога: Свят, Свят, Свят есй Отче, Сы¬ 
не и Душе, простое существо, Едйни- 
це присно покланяемая. 

И ныне, и присно, и во веки веков, 
аминь. 

Богородичен: Из Тебе облечёся В мое 
смешение, нетленная, безмужная Ма- 

ти Дево, Бог создавый веки, и соеди¬ 
ни Себе человеческое естество. 

ПЕСНЬ 6 

Возопйх всем сердцем моим к Щедрому Богу, 
и услыша мя от ада преисподняго, и возведё от тли 
живот мой. 

Помилуй мя Боже, помилуй мя. 

Востани и побори, яко Иисус Ама- 
лйка, плотскйя страсти, и гаваонйты, 
лестныя помыслы присно побеждаю- 
щи. 

Преидй времене текущее естество, 
яко прежде ковчег, и земли оныя бу¬ 
ди во одержании обетования душе. 
Бог повелевает. 

Яко спасл есй Петра, возопивша 
спасй, предварив мя Спасе, от зверя 
избави, простер Твою руку, и возве¬ 
ди из глубины греховныя. 

Пристанище Тя вем утйшное, Вла¬ 
дыко, Владыко Христе: но от незахо- 

димых глубин греха, и отчаяния мя 
предварив избави. 

Слава Отцу, и Сыну, и Святому 
Духу. 

Троичен: Троица есмь проста, нераз¬ 
дельна, раздельна личне, и Единица 
есмь естеством соединена. Отец гла¬ 
голет, и Сын, и Божественный Дух. 

И ныне, и присно, и во веки веков, 
аминь. 

Богородичен: Утроба ТвОЯ Бога НаМ 
роди, воображена по нам; Егоже, яко 
Создателя всех, моли Богородице, да 
молитвами Твоими оправдимся. 

Господи помилуй, трижды. 

Слава Отцу, и Сыну, и Святому Ду¬ 
ху, и ныне, и присно, и во веки ве¬ 
ков, аминь. 

КОНДАК, ГЛАС 6 

Душе моя, душе моя, востани, что 
сниши; конец приближается, и йма- 
ши смутитися; воспрянй убо, да по¬ 
щадит тя Христос Бог, везде сый, и 
вся исполняяй. 

ПЕСНЬ 7 

Согрешйхом, беззаконновахом, неправдовахом 
пред Тобою, ниже соблюдохом, ниже сотворйхом, 
якоже заповедал есй нам: но не предаждь нас до 
конца, отцев Боже. 

Помилуй мя Боже, помилуй мя. 

Манассйева собрала есй согреше¬ 
ния изволением, поставльши яко мер¬ 
зости страсти, и умноживши душе не¬ 
годование: но того покаянию ревну- 
ющи тепле, стяжй умиление. 

Ахаавовым поревновала есй сквер¬ 
нам, душе моя, увы мне, была есй 
плотских скверн пребывалище, и со¬ 
суд срамлен страстей: но из глубины 

твоея воздохни, и глаголи Богу гре¬ 
хи твоя. 

Заключися тебе небо душе, и глад 
Божий постйже тя: егда Илий Фесвй- 
тянина якоже Ахаав, не покорися 
словесем иногда: но Сарапфии уподб- 
бився, напитай пророчу душу. 

Попалй Илиа иногда дващи пятьде¬ 
сят Иезавёлиных, егда студныя про¬ 
роки погубй, во обличение Ахаавово: 
но бегай подражания двою душе, и 
укрепляйся. 

Слава Отцу, и Сыну, и Святому 
Духу. 

Троичен: Троице простая, нераздёль- 
ная, единосущная, и естество едино, 
свётове, и свет, и Свята Три, и Едй- 
но Свято поется Бог Троица: но вос¬ 
пой, прослави Живот и животы, ду- 
шё, всех Бога. 


— 65 — 



и ныне, и присно, и во веки веков, 
аминь. 

Богородичен: ПоеМ. Тя, блаГОСЛОВИМ 

Тя, покланяемся Ти Богородйтельни- 
це, яко нераздельныя Троицы породи¬ 
ла есй Единаго Христа Бога, и Сама 
отверзла есй нам сущим на землй 
небесная. 


ПЕСНЬ 8 

Егоже воинства небесная славят, и трепещут 
Херувими и Серафими, всяко дыхание и тварь, пой¬ 
те, благословите, и превозносите во вся веки. 

Помилуй мя Боже, помилуй мя. 

Правосуде Спасе помилуй, и изба- 
ви мя огня, и прещёния, еже ймам на 
суде праведно претерпёти: ослаби ми 
прежде конца, добродётелию и пока¬ 
янием. 

Яко разбойник вопию Ти: помяни 
мя. Яко Петр плачу горце: ослаби ми 
Спасе. Зову яко мытарь: слезю яко 

блудница. Приими мое рыдание, яко- 
же иногда Хананёино. 

Гноение, Спасе, исцели смиренныя 
моея души: Едйне Врачу, пластырь 
мне наложи, и елей и вино, дела по¬ 
каяния, умиление со слезами. 

Хананёю и аз подражая, помилуй 
мя, вопию. Сыне Давидов: касаюся 
края ризы, яко кровоточивая: плачу, 
яко Марфа и Мариа над Лазарем. 

Слава Отцу, и Сыну, и Святому 
Духу. 

Троичен: Безначальне Отче, Сыне 
Собезначальне, Утёшителю благйй. 
Душе правый: Слова Божия Родйте- 
лю. Отца Безначальна Слове, Душе 
живый и зйждяй. Троице Едйнице, 
помилуй мя. 

И ныне, и присно, и во веки веков, 
аминь. 

Богородичен: ЯкО ОТ обрОЩёнИЯ Черв- 

ленйцы Пречистая, умная багрянице 
Еммануилева, внутрь во чреве Твоем 
плоть исткася. Темже Богородицу во- 
истинну Тя почитаем. 

ПЕСНЬ 9 

Безсемейнаго зачатия рождество несказанное, 
Матере безмужныя нетленен плод: Божие бо рож¬ 
дение обновляет естества. Темже Тя вен роди, яко 
Богоневестную Матерь, православно величаем. 

Помилуй мя Боже, помилуй мя. 

Недуги исцеляя, нищим благовест- 
воваше Христос слово, вредныя увра- 
чева, с мытари ядяше, со грешники 
бесёдоваше, Иайровы дщере душу 
предумершую возврати осязанием 
руки. 

Мытарь спасашеся, и блудница це- 
ломудрствоваще, и фарисёй хваляся 
осуждашеся: ов убо, очисти мя: ова 
же, помилуй мя. Сей же величашеся 



вопия: Боже, благодарю тя: и прочия 
безумныя глаголы. 

Закхёй мытарь бе, но обаче спаса- 
шеся, и фарисей Симон соблажняше- 
ся, и блудница приимаше оставитель- 
ная разрешения, от имущаго крепость 
оставляти грехи: юже душе потщися 
подражати. 

Блуднице, о окаянная душе моя, не 
поревновала еси, яже приимши мира 
алавастр, со слезами мазаше нозе 
Спасове, отрё же власы древних со¬ 
грешений рукописание раздирающа¬ 
го ея. 

Грады, имже дадё Христос благовё- 
стие, душё моя, уведала есй, како 
прокляти быша. Убойся указания, да 
не будеши якоже оны, ихже содомля- 
ном Владыка уподобив, даже до ада 
осуди. 



Да не горшая, о душе моя, явйши- 
ся отчаянием, хананёи веру слышав¬ 
шая, еяже дщи словом Божиим исце- 
лися: Сыне Давидов, спаси и мене, 
ВОЗЗОВИ из глубины сердца, якоже она 
Христу. 

Слава Отцу, и Сыну, и Святому 
Духу. 

Троичен: Отца прославим, Сына пре¬ 
вознесём, Божественному Духу вер¬ 
но поклонимся. Троице Нераздель¬ 
ней, Единице по существу, яко Све¬ 
ту и светом, и Животу и животом. 
Животворящему и просвещающему 
концы. 

И ныне, и присно, и во веки веков, 
аминь. 

Богородичен: ГраД ТвОЙ СОХраНЯЙ Бо- 

городйтельнице Пречистая, в Тебе бо 
сей верно царствуяй, в Тебе и ут¬ 
верждается, и Тобою побеждаяй, по- 

беждает всякое искушение, и пленя¬ 
ет ратники, и проходит послушание. 

Преподобие отче Андрее, моли Бога о нас. 

Андрее честный, и отче треблажён- 
нейший, пастырю Критский, не пре- 
стай моляся о воспевающих тя; да из¬ 
бавимся вси гнева и скорби, и тления, 
и прегрешений безмерных чтущии 
твою память верно. 



6 шгг 


ітай суади сштр шл 

ПЕСНЬ 1 

Помоищик и покровитель бысть мне во спасе¬ 
ние, Сей мой Бог, и прославлю Его, Бог отца мо¬ 
его, и вознесу Его: славно бо прославися. 

Помилуй мя Боже, помилуй мя. 

Агнче Божий, взёмляй грехи всех, 
возми бремя от мене тяжкое грехов¬ 
ное, и яко благоутробен, даждь ми 
слезы умиления. 

Тебе припадаю Иисусе, согрешйх 
Ти, очисти мя, возми бремя от мене 
тяжкое греховное, и яко благоутрб- 
бен, даждь ми слезы умиления. 

Не вниди со мною в суд, нося моя 
деяния, словеса изыскуя, и исправляя 
стремления: нО в щедротах Твоих пре¬ 
зирая моя лютая, спаси мя Всесильне. 


— 72 



Покаяния время, прихожду Ти Со¬ 
здателю моему, возми бремя от мене 
тяжкое греховное, и яко благоутрб- 
бен, даждь ми слезы умиления. 

Богатство душевное иждйв грехом, 
пуст есмь добродетелей благочести¬ 
вых, гладствуя же зову: милости По¬ 
дателю Господи, спаси мя. 

Преподобная мати Марне, моли Бога о нас. 

Приклоншися Христовым Божест¬ 
венным законом, к сему приступила 
еси, сладостей неудержимая стремле¬ 
ния оставивши, и всякую добродетель 
всеблагоговёйно, яко едйну исправи¬ 
ла еси. 

Слава Отцу, и Сыну, и Святому 
Духу. 

Троичен: Пресущественная Троице, 
во Едйнице покланяемая, возми бре¬ 
мя от мене тяжкое греховное, и яко 

Благоутробна, даждь ми слезы уми¬ 
ления. 

И ныне, и присно, и во веки веков, 
аминь. 

Богородичен: БоГОрОДИЦе, НадеЖДе И 

предстательство Тебе поющих, возми 
бремя от мене тяжкое греховное, и 
яко Владычица Чистая, кающася при- 
имй мя. 


ПЕСНЬ 2 

Видите, видите, яко Аз есмь Бог манну одож- 
дйвый, и воду из камене источйвый дрёвле в пус¬ 
тыни людем Моим, деснйцею едйною, и крёпостию 
Моею. 

Помилуй мя Боже, помилуй мя. 

Мужа убих, глаголет, в язву мне, 
и юношу в струп, Ламёх рыдая вопи¬ 
йте: ты же не трепёщеши, о душе 
моя, окалявши плоть, и ум осквер¬ 
нивши. 

Столп умудрила есй создати, о 
душе, и утверждение водрузйти тво¬ 
ими похотьмй: аще не бы Зиждйтель 
удержал советы твоя, и низвергл на 
землю ухищрения твоя. 

О како поревновах Ламёху, перво¬ 
му убийце, дущу яко мужа, ум яко 
юнощу, яко брата же моего тело 
убив, яко Каин убийца, любосластны- 
ми стремленьми. 

Одождй Господь от Господа огнь 
иногда, на беззаконие гневающее, 
сожёг содомляны: ты же огнь вжегла 
есй геёнский, в нёмже ймащи, о 
душё, сожещйся. 

Уязвйхся, уранихся, се стрелы вра- 
жия, уязвйвщыя мою дущу и тело: се 
струпи, гноёния, омрачёния, вопиют 
раны самовольных моих страстёй. 

Преподобная мати Марие, моли Бога о нас. 

Простерла есй руце твои к Щедро¬ 
му Богу, Марие, в бездне зол погру¬ 
жаемая: и якоже Петру человеколюб- 
но, руку Божественную прострё, твое 
обращение всячески некий. 

Слава Отцу, и Сыну, и Святому 
Духу. 

Троичен: Безначзльная, Несозданная 
Троице, Нераздельная Единице, каю- 
щася мя приимй, согрешйвша спаей. 
Твоё еемь создание, не прёзри: но по- 
щадй и избави огненнаго мя осуж¬ 
дения. 

И ныне, и присно, и во веки веков, 
аминь. 

Богородичен: ПречЙСТаЯ ВлаДЫЧИЦе, 
Богородйтельнице, надеждо к Тебе 
притекающих, и пристанище сущих в 
бури. Милостиваго и Создателя, и 
Сына Твоего умйлостиви и мне мо¬ 
литвами Твоими. 

ПЕСНЬ 3 


Утверди Господи, на камени заповедей Твоих, 
подвйгшееся сердце мое, яко Един Свят есй и Гос¬ 
подь. 

Помилуй мя Боже, помилуй мя. 

Агаре древле душе, егйптяныне 
уподобилася еси, пораббтившися про¬ 
изволением, и рождши новаго Исмаи¬ 
ла, презбрство. 

Иаковлю лёствицу разумела есй 
душе моя, являемую от земли к не- 
бесём, почто не имела есй восхода 
тверда, благочестия; 

Священника Божия, и царя уедине¬ 
на, Христово подобие, в мире жития, 
в человецех подражай. 

Обратися, постенй душё окаянная, 
прежде даже не приймет конец жи¬ 
тия торжество: прёжде даже дверь не 
заключит чертога Господь. 

Не буди столп сланый душе, воз- 
вратившися вспять: образ да устра¬ 
шит тя содомский, горе в Сигбр спа¬ 
сайся. 

Моления Владыко, Тебе поющих 
не отвержи: но ущедри Челове¬ 
колюбие, и подаждь верою просящим 
оставление. 

Слава Отцу, и Сыну, и Святому 
Духу. 

Троичен: Троице простая, несоздзн- 
ная. Безначальное естество, в Трои¬ 
це певаемая Ипостасей, спаси ны ве¬ 
рою покланяющияся державе Твоей. 

И ныне, и присно, и во веки веков, 
аминь. 

Богородичен: От Отца безлетна Сына, 
в лето Богородйтельнице, неискусо- 
мужно родила еси, странное чудо, 
пребывши Дева доящи. 

ПЕСНЬ 4 


Услыша пророк пришествие Твое Господи, и 
убояся, яко хбщеши от Девы родйтися, и челове¬ 
ком явйтися, и глаголаше: услышах слух Твой, и 
убояхся, слава сйле Твоей Господи. 

Помилуй мя Боже, помилуй мя. 

Время живота моего мало, и испол¬ 
нено болезней и лукавства: но в по¬ 
каянии мя приими, и в разум призо¬ 
ви, да не буду стяжание, ни брашно 
чуждёму, Спасе, Сам мя ущедри. 

Царским ДОСТОИНСТВОМ, венцем и 
багряницею одёян, многоимённый че¬ 
ловек и праведный, богатством кипя 
и стады, внезапу богатства, славы 
царства обнищав лишися. 

Аще праведен бяще он, и непоро¬ 
чен паче всех, и не убежё ловлёния 
льстиваго и сети: ты же грехолюбй- 
ва сущи окаянная дущё, что сотвори- 
щи, аще чесому от недовёдомых слу¬ 
чится наитй тебе; 

Высокоглагблив ныне есмь, жесток 
же и сердцем, вотще и всуе, да не с 
фарисеем осудиши мя, паче же мыта- 
рево смирение подаждь ми Едине Ще- 
дре, Правосуде, и сему мя сочислй. 

Согрешйх, досадив сосуду плоти 
моея, вем Щедре: но в покаянии мя 
приими, и в разум призови, да не бу¬ 
ду стяжание, ни брашно чуждёму, 
Спасе, Сам мя ущедри. 

Самоистукан бых страстьмй, душу 
мою вредя Щедре, но в покаянии мя 
приими, и в разум призови, да не бу¬ 
ду стяжание, ни брашно чуждему, 
Спасе, Сам мя ущедри. 

Не послущах гласа Твоего, преслу- 
шах писание Твое Законоположника; 
но в покаянии мя приими, и в разум 
призови, да не буду стяжание, ни 
бращно чуждёму, Спасе, Сам мя 
ущедри. 



Преподобная мати Марне, моли Бога о нас. 

Великих безместий во глубину низ- 
вёдшися, не одержима была еси: но 
востекла есй помыслом лучшим, к 
крайней деяньми яве добродетели 
преславно. Ангельское естество Ма- 
рие удививши. 

Слава Отцу, и Сыну, и Святому 
Духу. 

Троичен: Нераздельное существом, 
неслйтное Лйцы богословлю Тя, Тро- 
ическое Едйно Божество, яко еди¬ 
ноцарственное и сопрестбльное, во¬ 
пию Ти песнь великую, в вышних 
трегубо песнословимую. 

И ныне, и присно, и во веки веков, 
аминь. 

Богородичен: И раЖДЗеШИ И дёвСТВу- 
еши, и пребывавши обоюду естеством 
Дева: рождёйся обновляет законы ес¬ 
тества, утроба же раждает нераждаю- 

щая. Бог идёже хбщет, побеждается 
естества чин; творит бо, едина хощет. 

ПЕСНЬ 5 

От нощи утренююща, Человеколюбче, просве¬ 
ти молюся, и настави и мене на повеления Твоя: 
и научи мя Спасе, творйти волю Твою. 

Помилуй мя Боже, помилуй мя. 

Низу сничащую подражай о душе, 
прииди, припади к ногама Иисусовы- 
ма, да тя исправит, и да ходиши пра¬ 
во стези Господни. 

Аще и кладязь есй глубокий Вла¬ 
дыко, источи ми воду из Пречистых 
Твоих жил, да яко Самаряныня, не 
ктому пияй жажду: жизни бо струй 
источаеши. 

Силоам да будут ми слезы моя, 
Владыко Господи, да умьію и аз зени¬ 
цы сердца, и вйжду Тя умно. Света 
превечна. 

Преподобная мати Марие, моли Бога о нас. 



Несравненным желанием всебога¬ 
тая, древу возжелёвши поклонитися 
животному, сподобилася есй жела¬ 
ния: сподоби убо и мене улучйти вы- 
шния славы. 

Слава Отцу, и Сыну, и Святому 
Духу. 

Троичен: Тя Троице славим Единаго 
Бога: Свят, Свят, Свят есй Отче, Сы¬ 
не и Душе, простое существо, Едйни- 
це присно покланяемая. 

И ныне, и присно, и во веки веков, 
аминь. 

Богородичен: Из Тебе облечёся В мое 
смешение, нетленная, безмужная Ма- 
ти Дево, Бог создавый веки, и соеди- 
нй Себе человеческое естество. 

ПЕСНЬ 6 

Возопйх всем сердцем моим к Щедрому Богу, 
и услыша мя от ада преисподняго, и возведё от тли 
живот мой. 

Помилуй мя Боже, помилуй мя. 

Аз есмь, Спасе, юже погубил есй 
древле царскую драхму: но вжег све¬ 
тильник Предтечу Твоего Слове, взы¬ 
щи и обрящи Твой^ образ. 

Востани и побори, яко Иисус Ама- 
лика, плотскйя страсти, и гаваонйты, 
лестныя помыслы, присно побеж- 
дающи. 

Преподобная мати Марие, моли Бога о нас. 

Да страстей пламень угасйши, слез 
капли источала есй прйсно Марие, 
душёю распаляема, ихже благодать 
подаждь и мне твоему рабу. 

Преподобная мати Марие, моли Бога о нас. 

Безстрастие небесное стяжала еси, 
крайним на земли житием мати. Тем- 
же тебе поющим, страстей избавити- 
ся молитвами твоими, молися. 

Слава Отцу, и Сыну, и Святому 
Духу. 

Троичен: Троица ѳсмь простз. Нераз¬ 
дельна, раздельна лйчне, и Единица 
есмь естеством соединена. Отец гла¬ 
голет, и Сын, и Божественный Дух. 

И ныне, и присно, и во веки веков, 
аминь. 

Богородичен: Утроба ТвОЯ Бога Нам 
роди, воображена по нам: Егоже, яко 
Создателя всех, моли Богородице, да 
молитвами Твоими оправдимся. 

Господи помилуй, трижды. 

Слава Отцу, и Сыну, и Святому Ду¬ 
ху, и ныне, и присно, и во веки ве¬ 
ков, аминь. 


КОНДАК, ГЛАС 6 

Душе моя, душе моя, востани, что 
спиши; конец приближается, и йма- 
ши смутитися: воспрянй убо, да по- 

щадит тя Христос Бог, везде сый, и 
вся исполняяй. 

ПЕСНЬ? 

Согрешйхом, беззакбнновахом, неправдовахом 
пред Тобою, ниже соблюдохом, ниже сотворйхом, 
якоже заповедал есй нам: но не предаждь нас до 
конца, отцев Боже. 

Помилуй мя Боже, помилуй мя. 

Исчезоша днйе мои, яко соние вос- 
тающаго: темже яко Езекйа слезю на 
ложи моем, приложйтися мне лётом 
живота. Но кий Исаиа предстанет те¬ 
бе душе, аще не всех Бог; 

Припадаю Ти, и приношу Тебе, 
якоже слезы глаголы моя: согрешйх, 
яко не согреши блудница, и безза- 
конновах, яко иный никтоже на зем¬ 
ли: но ущёдри Владыко, творение 
Твое, и воззови мя. 

Погреббх образ Твой, и растлйх за¬ 
поведь Твою, вся помрачйся доброта. 



и страстьмй угасйся, Спасе, свеща: но 
ущедрив воздаждь ми, якоже поет Да¬ 
вид, радование. 

Обратися, покайся, открый сокро¬ 
венная, глаголи Богу вся Ведущему: 
Ты весй моя тайная, Едине Спасе: но 
Сам мя помилуй, якоже поет Давид, 
по милости Твоей. 

Преподобная мати Марие, моли Бога о нас 

Возопивши К Пречистей Богомате¬ 
ри, первее отринула есй неистовство 
страстей, нужно стужающих, и посра¬ 
мила есй врага запёншаго: но даждь 
ныне помощь от скорби, и мне рабу 
твоему. 

Преподобная мати Марие, моли Бога о нас 

Егоже возлюбила еси, Егоже воз- 
желёла еси, Егоже ради плоть изну¬ 
рила есй преподобная, моли ныне 
Христа о рабех: яко да милостив быв 

всем нам, мирное состояние дарует 
почитающим Его. 

Слава Отцу, и Сыну, и Святому 
Духу. 

Троичен: Троице простая, нераздёль- 
ная, единосущная, и естество едино, 
свётове, и свет, и Свята Три, и Еди¬ 
но Свято поется Бог Троица: но вос¬ 
пой, прослави Живот и животы, ду- 
щё, всех Бога. 

И ныне, и присно, и во веки веков, 
аминь. 

Богородичен: ПоеМ Тя, блаГОСЛОВИМ 

Тя, покланяемся Ти Богородйтельни- 
це, яко нераздельны я Троицы породи¬ 
ла есй Единаго Христа Бога, и Сама 
отверзла есй нам сущим на земли не¬ 
бесная. 


ПЕСНЬ 8 

Егоже воинства небесная славят, и трепещут 
Херувими и Серафими, всяко дыхание и тварь, пой¬ 
те, благословите, и превозносите во вся веки. 



Помилуй мя Боже, помилуй мя. 

Слезную Спасе сткляницу, яко ми¬ 
ро истощавая на главу, зову Ти яко- 
же блудница, милости ищущая, моль¬ 
бу принощу, и оставление прощу при¬ 
йти. 

Аще и никтоже, якоже аз, согрещи 
Тебе, но обаче приими и мене, Бла- 
гоутробне Спасе, страхом кающася, и 
любовию зовуща: согрещйх Тебе еди¬ 
ному: помилуй мя Милостиво. 

Пощади Спасе Твое создание, и 
взыщи яко пастырь погибщее, пред¬ 
вари заблуждщаго, восхити от волка, 
сотвори мя овча на пастве Твоих 
овец. 

Егда Судиё сядещи яко благоутрб- 
бен, и покажещи стращную славу 
Твою Спасе: о каковый страх тогда! 
Пещи горящей, всем боящимся не¬ 
стерпимаго судйща Твоего. 



Преподобная мати Марне, моли Бога о нас. 

Света незаходймаго мати, тя про¬ 
светивши, от омрачения страстей раз¬ 
реши. Темже вшёдши в духовную 
благодать, просвети Марие, тя верно 
восхваляющия. 

Преподобная мати Марие, моли Бога о нас. 

Чудо НОВО видев, ужасашеся Боже¬ 
ственный в тебе воистинну мати Зо- 
сйма: Ангела бо зряше во плоти, и 
ужасом весь исполняшеся, Христа 
поя во веки. 

Слава Отцу, и Сыну, и Святому 
Духу. 

Троичен: Безначальне Отче, Сыне 
Собезначальне, Утешителю благйй, 
Душе правый: Слова Божия Родите¬ 
лю, Отца Безначальна Слове, Душе 
живый и зйждяй. Троице Едйнице, 
помилуй мя. 

и ныне, и присно, и во веки веков, 
аминь. 

Богородичен: ЯкО ОТ обрОЩёнИЯ ЧерВ- 

ленйцы Пречистая, умная багрянице 
Еммануилева, внутрь во чреве Твоем 
плоть исткася. Темже Богородицу во- 
истинну Тя почитаем. 

ПЕСНЬ 9 

Безсемейнаго зачатия рождество несказанное, 
Матере безмужныя нетленен плод: Божие бо рож¬ 
дение обновляет естества. Тёмже Тя вси роди, яко 
Богоневёстную Матерь, православно величаем. 

Помилуй мя Боже, помилуй мя. 

Умилосёрдися, спаси мя. Сыне Да¬ 
видов помилуй, беснующияся словом 
исцелйвый, глас же благоутробный 
яко разбойнику мне рцы; аминь гла¬ 
голю тебе, со Мною будеши в рай, 
егда прийду во славе Моей. 

Разбойник оглагбловаше Тя, раз¬ 
бойник богослбвяше Тя, оба бо на 

кресте свйсяста: но, о Благоутробне, 
яко верному разбойнику Твоему, по¬ 
знавшему Тя Бога, и мне отверзи 
дверь славнаго Царствия Твоего. 

Тварь содрогашеся, распинаема Тя 
вйдящи, горы и камения страхом рас- 
падахуся, и земля сотрясашеся, и ад 
обнажашеся, и соомрачашеся свет во 
дни, зря Тебе Иисусе, пригвождена ко 
Кресту. 

Достойных покаяния плодов не ис- 
тяжй от мене, ибо крепость моя во 
мне оскудё; сердце мне даруй присно 
сокрушенное, нищету же духовную, 
да сия Тебе принесуяко приятную 
жертву, Едине Спасе.* 

Судиё мой, и Вёдче мой, хотяй па¬ 
ки приитй со Ангелы, судйти миру 
всему, милостивным Твоим оком то¬ 
гда вйдев мя, пощади и ущёдри мя 

Иисусе, паче всякаго естества человё- 
ча согрешйвша. 

Преподобная мати Марне, моли Бога о нас. 

Удивила есй всех странным жи¬ 
тием твоим, Агнелов чйны, и челове¬ 
ков соборы, невещественно пожйвши, 
и естество прешёдши: ймже, яко не- 
вещёственныма ногама вшёдши Ма- 
рие, Иордан прешла еси. 

Преподобная мати Марне, моли Бога о нас. 

Умйлостиви Создателя о хвалящих 
тя, преподобная мати, избавитися оз¬ 
лоблений и скорбей, окрест напада¬ 
ющих: да избавившеся от напастей, 
возвелйчим непрестанно прославль- 
шаго тя Господа. 

Преподобие отче Андрее, моли Бога о нас. 

Андрее честный, и отче треблажён- 
нейший, пастырю Крйтский, не пре- 
стай моляся о воспевающих тя: да из- 

бавимся вси гнева и скорби, и тления, 
и прегрешений безмерных, чтущии 
твою память верно. 

Слава Отцу, и Сыну, и Святому 
Духу. 

Троичен: Отца прославим, Сына пре¬ 
вознесём, Божественному Духу вер¬ 
но поклонимся. Троице Нераздель¬ 
ней, Единице по существу, яко Све¬ 
ту и светом, и Животу и животом. 
Животворящему и просвещающему 
концы. 

И ныне, и присно, и во веки веков, 
аминь. 

Богородичен: ГраД ТвОЙ СОХраНЯЙ Бо- 
городйтельнице Пречистая, в Тебе бо 
сей верно царствуяй, в Тебе и утвер¬ 
ждается, и Тобою побеждаяй, побеж¬ 
дает всякое искушение, и пленяет 
ратники, и проходит послушание. 

П«Д«Ш ШР шл 
« ШГОИЙ 


Начало обычное: БлаГОСЛОВеН БоГ НаШІ 

и Трисвятое, пресвятая Троице: По 
Отче наш. Затем ГоСПОДИ, ПОМИ- 
луй (12). Приидите, поклонимся: трижды. 

ПСАЛОМ 142 

Господи, услыши молитву мою, 
внуши моление мое во истине Твоей, 
услыши мя в правде Твоей и не внй- 
ди в суд с рабом Твоим, яко не оп- 
равдйтся пред Тобою всяк живый. 
Яко потна враг душу мою, смирйл 
есть в землю живот мой, посадйл мя 
есть в тёмных, яко мёртвыя вёка. И 
уньі во мне дух мой, во мне смятёся 
сердце мое. Помянух дни дрёвния, по- 
учйхся во всех дёлех Твоих, в творё- 
ниих руку Твоею поучахся. Воздёх к 

Тебе руце мои, душа моя, яко земля 
безводная Тебе. Скоро услыши мя. 
Господи, исчезё дух мой, не отврати 
лица Твоего от мене, и уподоблюся 
низходящым в ров. Слышану сотворй 
мне заутра милость Твою, яко на Тя 
уповах. Скажи мне. Господи, путь 
воньже пойду, яко к Тебе взях душу 
мою. Измй мя от враг мойх. Господи, 
к Тебе прибегох. Научй мя творйти 
волю Твою, яко Ты еси Бог мой. Дух 
Твой Благйй наставит мя на землю 
праву. Имене Твоего ради. Господи, 
живйши мя, правдою Твоею изведё- 
ши от печали душу мою. И мйлостию 
Твоею потребйши врагй моя и погу- 
бйши вся стужающыя душй моей, яко 
аз раб Твой есмь. 

Слава, и ныне: Аллилуиа, трижды. 

Диакон глаголет ектению: 

Паки И паки миром Господу помо¬ 
лимся. 

Заступи, спаси, помилуй: 

Пресвятую, Пречистую: 

и по возгласе священника лик поет: 
Аминь. И тотчас же поют на 6-й глас: Ал- 
лилуиа. 

Стих 1: Господи, да не яростию Тво¬ 
ею обличйши мене, ниже гневом Тво¬ 
им накажеши мене. 

Стих 2: ПоМИЛуЙ МЯ, ГоСПОДИ, ЯКО 
немощен ёсмь. 

ТРОПАРИ 

Помилуй нас. Господи, помилуй 
нас; всякаго бо ответа недоумёюще, 
сию Ти молитву яко Владьще грёш- 
нии приносим: помилуй нас. 

Слава: Господи, помилуй нас, на Тя 
бо уповахом; не прогнёвайся на ны зе¬ 
ло, нижё помяни беззаконий наших, 
но призри и ныне яко благоутрббен, 
и избави ны от враг наших; Ты бо есй 

Бог наш, и мы людие Твой, вси дела 
руку Твоею, и имя Твоё призываем. 

И ныне: Милосердия двери отвер¬ 
зи нам, благословенная Богородице, 
надеющийся на Тя да не погибнем, но 
да избавимся Тобою от бед; Ты бо есй 
спасение рода христианскаго. 

Псалом 50-й: ПомИЛуЙ МЯ, Боже: 

КАНОН, ГЛАС 4-й 
ПЕСНЬ 1 

Моря чермную пучину, невлажными стопами, 
древний пешешествовав Израиль, крестообразны- 
ма моисеовыма рукама, амаликову силу в пусты¬ 
ни победил есть. 

Елеем благоутробия, Владыко, уте- 
шаяй присно души, купно и телеса че¬ 
ловеческая, и храняй елеем верныя: 
Сам и ныне ущедри елеем приступа- 
ющия к Тебе. 

Твоея милости, Владыко, полна 
есть вся земля: темже елеем Божест- 



венным Твоим честным помазуеми 
днесь, еже паче ума Твоей милости, 
верно просим Тя, податися нам. 

Слава: Помазание священное Твое, 
Человеколюбие, апостолом Твоим на 
немощствующия рабы Твоя соверша- 
ти милостивно заповедавый: тех моль¬ 
бами вся печатию Твоею помилуй. 

И ныне; Едина мира пучину Чистая 
рождшая, яже к Богу молитвами Тво¬ 
ими присно, недугов и скорбей Твое¬ 
го раба избави, яко да непрестанно 
возвеличит Тя. 

ПЕСНЬ 3 

Веселится о Тебе Церковь Твоя, Христе, зову- 
щи: Ты моя крепость. Господи, и прибежище и ут¬ 
верждение. 

Ты Един сый ДИВНЫЙ в человецех 
верных, милостивый, болящему люте, 
даждь, Христе, благодать Твою 
свыше. 

Елейный сучец иногда, к умалению 
потопа, Божественным Твоим показа- 
вый мановением. Господи, спаси ми- 
лостию страждущего. 

Слава: Свещею Божественнаго све¬ 
та в милости Твоей, Христе, просве¬ 
ти помазанием, и ныне верою к ми¬ 
лости Твоей тщащагося. 

И ныне: Призри благоприятно, Ма- 
ти всех Творца, свыше, и горькое оз¬ 
лобление разреши недугующаго, мо¬ 
литвами Твоими. 

СЕДАЛЕН, ГЛАС 8 

Яко Божественная река милости 
сый, яко бездна многаго милосердия 
Щедре, покажи Твоея милости Боже¬ 
ственныя струи, и всех исцели: исто¬ 
чи чудес источники независтно, и 
омый всех: к Тебе бо присно прите- 
кающе, тепле благодать испрошаем. 

ДРУГИЙ, ГЛАС 4 

Врачу и Помощниче сущих в болез- 
нех, Избавителю же и Спасе сущих 
в недузех: Сам всех, Владыко и Гос¬ 
поди, даруй исцеление недугующему 
рабу Твоему, ущедри, помилуй мно- 
гопрегрещивщаго, и прегрещений из- 
бави, Христе, яко да славит Божест¬ 
венную силу Твою. 

ПЕСНЬ 4 

Вознесена Тя видевши Церковь на Кресте, 
Солнце праведное, ста в чине своем, достойно взы- 
вающи: слава силе Твоей, Господи. 

Яко нетленное миро, Спасе, сый, 
истощивщееся Твоею благодатию, и 
мир очищающее, ущедри и помилуй 
Божественне, верою струны телесныя 
помазующаго. 

Тихостию печати Твоея милости, 
ныне чувствия, Владыко, знаменав 
Твоих рабов, непреходимь, непресту- 

пен вход сотвори всем сопротивным 
силам. ' 

Слава; Призывати повелевали не- 
мощствуюідим священнодействители 
Божественныя Твоя, и сих молитвою 
и помазанием елея Твоего, Человеко¬ 
любие, спасатися, спаси Твоею мило- 
стию страждущаго. 

И ныне; Богородице Приснодево 
Пресвятая, покрове крепкий и храни¬ 
тельнице, пристанище же и стено, ле¬ 
стнице и предградие, помилуй, ущед- 
ри болящаго, к Тебе бо и единой при- 
беже. 


ПЕСНЬ 5 

Ты, Господи мой, свет в мир пришел еси, свет 
святый, обращаяй из мрачна неведения, верою вос- 
певающия Тя. 

Сый, Блаже, милости бездна, поми¬ 
луй, Милостиво, Твоею Божествен- 

ною милостию страждущаго, яко бла- 
гоутробен. 

Души наша, Христе, и телеса, свы¬ 
ше печати Твоея Божественным во¬ 
ображением освятив несказанно, ру¬ 
кою Твоею всех исцели. 

Слава: Неизреченною Твоею лю- 
бовию, преблагий Господи, приимый 
блудницею сущее от мира помазание, 
ущедри раба Твоего. 

И ныне: Всепетая, Чистая, Пребла¬ 
гая Владычице, помилуй Божествен¬ 
ным помазующихся елеем, и спаси ра¬ 
ба Твоего. 


ПЕСНЬ 6 

Пожру Ти со гласом хваления, Господи, Цер¬ 
ковь вопиет Ти, от бесовския крове очищшися, ра¬ 
ди милости от ребр Твоих истекшею Кровию. 

Словесы Твоими, елеем показавый. 
Человеколюбие, в царех помазание, и 
архиереи сие совершывый: печатию 

Твоею и Страждущаго спаси, яко бла- 
гоутробен. 

Приобщение да не от горьких бе¬ 
сов прикоснется, помазанием Божест¬ 
венным знаменаному Спасе чувствы: 
но покровом обстени сего славы 
Твоея. 

Слава: Подаждь руку Твою с высо¬ 
ты, Человеколюбце, и Твой елей, Спа¬ 
се, подаждь рабу Твоему на здравие, 
и недугов всех на избавление. 

И ныне: Явилася еси в Божествен¬ 
ном Твоем храме плодовитая, Мати 
Творца, маслина, Еюже исполнен яви- 
ся мир милости: темже спасай молит¬ 
вами осязания Твоего страждущаго. 

КОНДАК, ГЛАС 2 

Милости источник сый преблагий, 
верою теплою к милости неизречен¬ 
ной Твоей припадающия, Благоутроб- 

не, от всякаго избави озлобления, и 
тех недуги взем, подаждь Божествен¬ 
ную благодать свыше. 

ПЕСНЬ 7 

В пещи авраамстии отроцы персидстей, любо- 
вию благочестия паче, нежели пламенем опаляе- 
ми, взываху: благословен еси в храме славы Тво¬ 
ея, Господи. 

Ты В МИЛОСТИ И щедротах Твоих, 
Спасе, едине Боже, всех исцеляяй, 
страсти же душевныя, и телесная со¬ 
крушения, и сего в недузех стражду¬ 
щаго, Сам исцеляя уврачуй. 

Внегда помазатися елеем помаза¬ 
ния всех главам, подаждь сему весе¬ 
лия радость, милость ищущему Тво¬ 
его избавления, Христе, богатою Тво¬ 
ею милостию даруй. Господи. 

Слава: Мечь есть над демоны, Спа¬ 
се, Твоя печать: огнь же попаляяй 
страсти душевныя, священников 

мольбы. Темже верно поем Тя прием¬ 
лющим исцеление. 

И ныне: Ты держащаго горстию 
вся, Мати Божия, внутрь во чреве 
приимщи. Боголепно, и неизреченно 
воплотивши, о страждущем умилос- 
тивити сего просим. 

ПЕСНЬ 8 

Руце распростер Даниил, львов зияния в рове 
затчё: огненную же силу угасиша, добродетелию 
препоясавшеся, благочестия рачители отроцы, взы- 
вающе: благословите, вся дела Господня, Господа. 

Вся помилуй, Спасе: по велицей 
Твоей и Божественной милости: сего 
ради собрахомся вси, тайно вообразу- 
юще щедрот Твоих приклонение, по¬ 
мазание приносяще елеем, верою Тво¬ 
ему рабу, егоже и посети. 

Струями милости Твоея, Христе, и 
помазании священников Твоих, омый 
яко благоутробен. Господи, болезни и 

озлобление, и болезней нашествия, в 
нуждах страстей мучимаго, яко да 
славит Тя спасся благодарственно. 

Слава: Знамение еже свыше при- 
клонения и тихости, милость Божест¬ 
венную нам приписующим, Владыко, 
не удали Твоея милости, ниже презри 
верою присно зовущаго: благослови¬ 
те, вся дела Господня, Господа. 

И ныне: Преславное яко венец. Чи¬ 
стая, естество прият. Божественное 
Твое рождество, врагов сокрушающее 
ополчения, и побеждающее державно 
тех: сего ради благодатей Твоих ра¬ 
достными венчаеми светлостьми. Те¬ 
бе воспеваем, препетая Владычице. 

ПЕСНЬ 9 

Камень нерукосечный от несекомыя горы Тебе, 
Дево, краеугольный отсечеся, Христос совокупи- 
вый разстоящаяся естества. ТеМ веселящеся, Тя, 
Богородице, величаем. 


— 107 — 



Призри с небесе, щедре, покажи 
Твою милость всем, даждь ныне за¬ 
ступление Твое, и крепость Твою при¬ 
ступающему к Тебе, Божественным 
помазанием священников Твоих, Че¬ 
ловеколюбие. 

Видехом, преблагий Спасе, радую- 
щеся Божественный елей приклоне- 
нием Твоим Божественным паче при¬ 
частников, егоже приял еси, и изоб¬ 
разительно преподал еси, бани Боже¬ 
ственныя причащающимся. 

Слава: Ущедри, помилуй, Спасе, 
избави от лютых, и болезней; избави 
от стрел лукавого Твоих рабов дущи 
и телеса, яко милостивый Господь, 
помазанием Божественным исцеле- 
ваяй. 

И ныне; Пения и мольбы, Дево, 
приемлющи Твоих рабов, избави лю¬ 
тых страстей и болезней, молитвами 



Твоими, нами, Пречистая, Божествен¬ 
ному Твоему крову притекающаго. 

Достойно есть; 

ЕКСАПОСТИЛАРИЙ 

В ^МИЛОСТИ, Блаже, призри Твоим 
оком на моление нас, сшедшихся в 
храм Твой Святый днесь, помазати 
Божественным елеем недугующаго 
раба Твоего. 

СТИХИРЫ, ГЛАС 4 

Дал еси благодать Твою, Твоими 
благопременителю апостолы Челове¬ 
колюбие, елеем святым Твоим цели- 
ти всех язвы же и недуги: темже к 
елею Твоему верно приступающаго, и 
ныне яко благоутробен освяти, поми¬ 
луй, от всякаго недуга очисти, и пи¬ 
щи нетленныя Твоея сподоби. Гос¬ 
поди. 

Призри непостижиме с небесе, яко 
благоутробен, рукою невидимою Тво¬ 
ею знаменав, Человеколюбие, наша 
чувства, елеем Твоим Божественным, 
притекающему к Тебе верно, и про¬ 
сящему прегрещений оставление да¬ 
руй, и исцеление дущи и телу, да лю- 
бовию прославит Тя, величая держа¬ 
ву Твою. 

Помазанием елея Твоего, и священ¬ 
ников, Человеколюбие, осязанием, ра¬ 
ба Твоего освяти свыше, недугов сво- 
боди, душевныя же скверны очисти, 
омый, Спасе, и многоплетенных со¬ 
блазнов избави: болезни утиши, об- 
стояние отжени и скорби потреби, 
яко щедр и благоутробен. 

Слава, и ныне: 

Богородичен: Тебе чистейщую царе¬ 
ву палату молю, Многопетая, ум мой 
очисти оскверненный всякими греха- 

ми, и жилище красное Пребожествен¬ 
ныя Троицы сотвори, яко да силу 
Твою и безмерную милость величаю 
спасаемый, непотребный раб Твой. 

Трисвятое. Пресвятая Троице: По 
Отче наш: 


ТРОПАРЬ, ГЛАС 4 

Скорый в заступлении един сый, 
Христе, скорое свыше покажи посе¬ 
щение страждущему рабу Твоему, из- 
бави недугов, и горьких болезней: 
воздвигни во еже пети Тя и славити 
непрестанно, молитвами Богородицы, 
едине Человеколюбие. 

Далее диакон, или первый от священников, 
глаголет ектению: 

Миром Господу помолимся: 

о свышнем мире: 

О мире всего мира: 

О святом храме сем, и с верою: 

о еже благословитися елею сему 
силою и действом и наитием Свята¬ 
го Духа, Господу помолимся. 

О рабе Божии (имя), и о еже в Бо¬ 
зе посещении его, и еже приити на 
него благодати Святаго Духа, Госпо¬ 
ду помолимся. 

О еже избавитися ему и нам от 
всякия скорби, гнева и нужды: 

Заступи, спаси, помилуй, и сохра¬ 
ни его и нас, Боже: 

Пресвятую, Пречистую: 

Затем первый из священников творит мо¬ 
литву над сосудом с маслом: 

Господу ПОМОЛИМСЯ. Господи, помилуй. 

Господи, милостию, и щедротами 
Твоими нецеляяй сокрущения дущ и 
телес нащих: Сам Владыко, освяти 
елей сей, якоже быти помазующим- 
ся от него во исцеление: и в преме- 
нение всякия страсти, скверны пло- 

ти и духа, и всякого зла: да и в сем 
прославится Твое пресвятое имя, От¬ 
ца, и Сына, и Святаго Духа, ныне и 
присно, и во веки веков, аминь. 

Остальные священники читают эту молит¬ 
ву вместе с ним, но негромко. Во время чтения 
молитвы священниками поются тропари: 

Глас 4: Скорый В заступлении един 
сый, Христе, скорое свыше покажи 
посещение страждущему рабу Твое¬ 
му: избави недугов, и горьких болез¬ 
ней: воздвигни во еже пети Тя и сла- 
вити непрестанно, молитвами Богоро¬ 
дицы, едине Человеколюбие. 

Душевныма очима ослеплен, к Те¬ 
бе, Христе, прихожду, якоже слепый 
от рождения, в покаянии зову Тебе: 
милостив нам буди, едине Благопре- 
менителю. 

Глас 5; Душу МОЮ, ГоСПОДИ, ВО Гре- 
сех всяческих, и безместными деянь- 
ми люте разслабленную, воздвигни 

Божественным Твоим предстательст- 
вом, якоже и разслабленнаго воз- 
двигл еси древле, да зову Ти, спаса¬ 
емы Щедрый, даждь ми, Христе, ис¬ 
целение. 

Глас 2: Яко Господень ученик вос- 
приял еси, праведне. Евангелие: яко 
мученик имаши еже неописанное: 
дерзновение, яко брат Божий: еже 
молитися, яко иерарх. Моли Христа 
Бога, спастися душам нашим. 

Глас 4: Отчее Единородное Бог Сло¬ 
во, пришедшее к нам в последний дни, 
Иакове Божественне, перваго Тя по¬ 
каза иерусалимляном пастыря и учи¬ 
теля, и вернаго строителя таинств ду¬ 
ховных: темже Тя вси чтим. Апостоле. 

Глас 3: В Мирех, святе, священно- 
действитель показался еси: Христово 
бо, преподобие. Евангелие исполнив, 
положил еси душу Твою о людех Тво¬ 
их, и спасл еси неповинныя от смер- 

ти: сего ради освятился еси, яко ве¬ 
ликий таинник Божия благодати. 

Глас тойже: Велика обрете в бедах Тя 
поборника вселенная, страстотерпче, 
языки побеждающа: якоже убо Лие¬ 
ву низложил еси гордыню, и на по¬ 
двиг дерзновенна сотворив Нестора: 
тако, святе Димитрие, Христу Богу 
молися, даровати нам велию милость. 

Глас тойже: СтрасТОТерПЧе СВЯТЫЙ, И 
целебниче Пантелеймоне, моли мило¬ 
стиваго Бога, да прегрешений остав¬ 
ление подаст душам нашим. 

Глас 8: Святии безсребренницы и чу¬ 
дотворцы, посетите немощи наша: ту¬ 
не приясте, туне дадите нам. 

Глас 2: Величия Твоя, девственниче, 
кто повесть? точиши бо чудеса, и изли- 
ваеши исцеления, и молишися о душах 
наших, яко Богослов и друг Христов. 

Богородичен: Моление теплое И стена 
необоримая, милости источниче, ми- 

рови прибежище, прилежно вопием 
Ти: Богородице Владычице, предвари, 
и от бед избави нас, едина вскоре 
предстательствующая. 

Диакон: ВоНМеМ. 

Священник первый: Мир ВСеМ. 

Лик: И ДуХОВИ ТВОему. 

Диакон: ПремудрОСТЬ, ВОНМеМ. 

Чтец: Прокимен, глас 1-Й: 

Буди, Господи, милость Твоя на 
нас, якоже уповахом на Тя. 

Стих: Радуйтеся, праведнии, о Гос¬ 
поде, правым подобает похвала. 

Чтец: Соборнаго послания Иаковля 
чтение. 


АПОСТОЛ: [ЗАЧАЛО 57] 

Братие, образ приимите злострада- 
ния и долготерпения, пророки, иже 
глаголаЩа именем Господним. Се бла¬ 
жим терпящия: терпение Иовле слы- 
щасте, и кончину Господню видесте. 

яко многомилостив есть Господь и 
щедр. Прежде же всех, братие моя, 
не кленитеся ни небом, ни землею, ни 
иною коею клятвою: буди же вам, 
еже ей, ей, и еже ни, ни: да не в ли¬ 
цемерие впадете. Злостраждет ли кто 
в вас; да молитву деет. Благодушству- 
ет ли кто? да поет. Болит ли кто в 
вас? да призовет пресвитеры церков¬ 
ныя, и да молитву сотворят над ним, 
помазавше его елеем во имя Господ¬ 
не. И молитва веры спасет болящаго, 
и воздвигнет его Господь: и аще гре¬ 
хи будет сотворил, опустятся ему. Ис¬ 
поведайте убо друг другу согрещения, 
и молитеся друг за друга, яко да ис- 
целеете: много бо может молитва пра¬ 
веднаго поспешествуема. 

Священник первый: Мир ТИ. 

Аллилуия. Глас 8-й. 

Стих: Милость И суд ВОСПОЮ Тебе, 
Господи. 

ЕВАНГЕЛИЕ ОТ ЛУКИ: 

[ЗАЧАЛО 53] 

Во время оно, законник некий при¬ 
ступи к Иисусу, искушая Его, и гла¬ 
голя: «Учителю, что сотворив живот 
вечный наследую? Он же рече к не¬ 
му: в законе что писано есть? како чте- 
ши? Он же отвещав рече: возлюбиши 
Господа Бога твоего от всего сердца 
твоего, и от всея души твоея, и всею 
крёпостию твоею, и всем помышлени¬ 
ем твоим: и ближняго своего яко сам 
себе. Рече же ему: право отвеща, сие 
сотвори, и жив будеши. Он же хотя 
оправдитися сам, рече ко Иисусу: и 
кто есть ближний мой? Отвещав же 
Иисус рече: человек некий схождаше 
от Иерусалима во Иерихон, и в раз¬ 
бойники впаде, иже совлекше его, и 
язвы возложше отыдоша, оставльше 
еле жива суща. По случаю же священ¬ 
ник некий схождаше путем тем: и ви- 

дев его, мимоиде. Такожде же и левит, 
быв на том месте, пришед и видев ми¬ 
моиде. Самарянин же некто грядый 
прииде над него, и видев его милосер- 
дова. И приступль обвяза струны его, 
возливая масло и вино: всадив же его 
на свой скот, приводе его в гостинни¬ 
цу, и прилежа ему. И наутрия изшед, 
изъем два сребренника, даде гостинни- 
ку, и рече ему: прилежи ему, и еже 
аще прииждивеши, аз, егда возвращу- 
ся, воздам ти. Кто убо от тех триех 
ближний мнит ти ся- быти впадшему 
в разбойники? Он же рече: сотвори- 
вый милость с ним. Рече же ему 
Иисус: иди и ты твори такожде. 

Далее глаголется ектения: 

Помилуй нас. Боже, по велицей ми¬ 
лости Твоей, молим Ти ся, услыши и 
помилуй. 

Господи, помилуй, трижды. 

Еще молимся о милости, жизни, 
мире, здравии, спасении, посещении 
и оставлении грехов раба Божия Тыля). 

Господи, помилуй, трижды. 

о еже проститися ему всякому со- 
грещению, вольному и невольному. 
Господу помолимся. 

Господи, помилуй, трижды. 

Яко МИЛОСТИВ и Человеколюбец 
Бог еси, и Тебе славу возсылаем. От¬ 
цу, и Сыну, и Святому Духу, ныне и 
присно, и во веки веков, аминь. 

Диакон: ГоСПОДу ПОМОЛИМСЯ! 

Лик: Господи, ПОМИЛуЙ. 

Священник глаголет молитву: 

Безначальне, вечне, Святе святых. 
Единороднаго Твоего Сына низпосла- 
вый, исцеляющаго всякий недуг, и 
всяку язю душ и телес наших, низпос- 
ли Святаго Твоего Духа, и освяти 

елей сей, и сотвори й помазующему- 
ся Твоему рабу (имя), в совершенное 
избавление грехов его в наследие 
Царства Небеснаго. 

Да будет известно, что некоторые закан¬ 
чивают эту молитву здесь возгласом: 

Твое бо есть еже миловати... 

Некоторые же продолжают её до конца: 

Ты бо еси Бог Велий и дивен, хра- 
няй завет Твой и милость Твою лю¬ 
бящим Тя, даяй избавление грехов. 
Святым Твоим отроком Иисусом Хри¬ 
стом: паки рождей нас от греха: про- 
свещаяй слепыя, исправляяй низвер- 
женныя, любяй праведныя и грешныя 
милуяй: паки изведый нас от тьмы и 
сени смертныя, глаголяй сущим во 
узах: изыдите, и сущим во тьме, от- 
крыйтеся. Возсия бо в сердцах нащих 
свет ведения лица Его, отнележе нас 
ради на земли явился есть, и с чело¬ 
веки поживе: приемщим Тя дал есть 

власть чадом Божиим быти: банею па¬ 
кибытия сыноположение нам даровал 
есть, и непричастны нас сотворил 
есть от насильства диаволя. Понеже 
не благоволил еси кровию очистити- 
ся, но елеем святым дал еси образ 
Креста Его, во еже быти нам Христо¬ 
ву стаду, царскому священию, языку 
святому, и очистивый ны водою, и ос- 
вятивый Духом Твоим Святым. Сам, 
Владыко Господи, даждь благодать 
нам в служение Твое сие, якоже дал 
еси Моисею угоднику Твоему, и Са¬ 
муилу возлюбленному Твоему, и Ио¬ 
анну избранному Твоему, и всем во 
всяком роде и роде благоугодившим 
Тебе: сице сотвори и нас быти служи¬ 
телей Новаго Твоего Завета над еле¬ 
ем сим, егоже усвоил еси Честною 
Кровию Христа Твоего, да совлекше- 
ся мирских похотей умрем греху, и 
поживем правде, облекшеся в него 

помазанием освящения, хотящаго 
елея навестися. Буди, Господи, елей 
сей, елей радования, елей освящения, 
одежда царская, броня силы, всякаго 
диавольскаго действа отгнание, пе¬ 
чать ненаветная, радование сердца, 
веселие вечное. Да и сим помазуемии 
паки рождения, стращни будут сопро- 
тивным, и возсияют во светлостех 
Святых Твоих, не имуще скверны или 
враски: и да приимутся в вечныя Твоя 
упокоения, и восприимут почесть гор¬ 
няго звания. 

Твое бо есть, еже миловати и спа- 
сати ны. Боже нащ: и Тебе славу воз- 
сылаем, со Единородным Твоим Сы¬ 
ном, и Пресвятым, и Благим, и Жи¬ 
вотворящим Твоим Духом, ныне и 
присно, и во веки веков, аминь. 

Сразу после молитвы первый священник бе¬ 
рет струнец и, омочив его во святой елей, по¬ 
мазывает болящего, творя молитву: 

Отче святый, Врачу душ и телес, 
пославый Единароднаго Твоего Сы¬ 
на, Господа нашего Иисуса Христа, 
всякий недуг исцеляющаго, и от смер¬ 
ти избавляющаго, исцели и раба Тво¬ 
его (имя) от обдержащия его телесныя 
и душевныя немощи, и оживотвори 
его благодатию Христа Твоего: молит¬ 
вами Пресвятыя Владычицы нашея 
Богородицы, и Приснодевы Марии: 
предстательствы Честных Небесных 
Сил Безплотных: силою Честнаго и 
Животворящаго Креста; честнаго 
славнаго пророка, предтечи и крести¬ 
теля Иоанна; святых славных и все- 
хвальных апостолов; святых славных 
и добропобедных мучеников; препо¬ 
добных и богоносных отец нащих; 
святых исцелителей и безсребренни- 
ков. Космы и Дамиана, Кира и Иоан¬ 
на, Пантелеймона и Ермолая, Самп¬ 
сона и Диомида, Фотия и Аникиты: 

святых и праведных богоотец, Иоаки¬ 
ма и Анны, и всех святых. 

Яко Ты еси источник исцелений, 
Боже наш, и Тебе славу возсылаем, 
со Единородным Твоим Сыном, и Еди¬ 
носущным Твоим Духом, ныне и при¬ 
сно, и во веки веков, аминь. 

Эта молитва читается священниками каж¬ 
дый раз после чтения Евангелия при елеопома- 
зании болящего. 

Диакон: ВоНМеМ. 

Священник второй: Мир ВСеМ. 

Лик: И ДуХОВИ ТВОему. 

Диакон: ПремудрОСТЬ, ВОНМеМ. 

Чтец: Прокимен, глас 2: 

Крепость моя и пение мое Господь, 
и бысть мне во спасение. 

Стих: Наказуя наказа мя Господь, 
смерти же не предаде мя. 

АПОСТОЛ к РИМЛЯНОМ: 

[ЗАЧАЛО Пб] 

Братие, должни есмы мы сильнии 
немощи немощных носити, и не себе 
угождати. Кийждо же вас ближнему 
да угождает во благое к созданию. 
Ибо и Христос не Себе угоди, но яко- 
же есть писано: понощения понося¬ 
щих Тебе нападоша на мя. Елика бо 
преднаписана быша, в наше наказа¬ 
ние преднаписашася: да терпением и 
утешением писаний упование имамы. 
Бог же терпения и утешения, да даст 
вам тожде мудрствовати друг ко дру¬ 
гу о Христе Иисусе: Да единодушно 
едиными усты славите Бога и Отца 
Господа нашего Иисуса Христа. Тем- 
же приемлите друг друга, якоже и 
Христос прият вас во славу Божию. 

Священник второй: М.ир ТИ. 

Аллилуия, глас 5-й. 

Стих: МиЛОСТИ ТвОЯ, ГоСПОДИ, ВО 
век воспою. 

ЕВАНГЕЛИЕ ОТ ЛУКИ: [ЗАЧАЛО 94] 

Во время оно, прииде Иисус во 
Иерихон. И се муж нарицаемый Зак- 
хей, и сей бе старей мытарем, и той 
бе богат. И искаше видети Иисуса, 
кто есть, и не можаще от народа, яко 
возрастом мал бе. И предитек возле- 
зе на ягодичину, да видит, яко туде 
хотяше минути. И яко прииде на ме¬ 
сто, воззрев Иисус, видев его, и рече 
к нему: Закхее, потщався слези, днесь 
бо в дому Твое подобает Ми быти. И 
потщався слезе, и прият Его радуяся. 
И видевше вси роптаху, глаголюще: 
яко ко грешну мужу вниде витати. 
Став же Закхей, рече ко Господу: се 
пол имения моего. Господи, дам ни¬ 
щим, и аще кого чим обидех, возвра¬ 
щу четверицею. Рече же к нему Ии- 



сус: яко днесь спасение дому сему 
бысть, зане и сей сын Авраамль есть. 
Прииде бо Сын Человечь взыскати и 
спасти погибшаго. 

Далее глаголется ектения: (см. с. 119). 

И по возгласе священник глаголет молитву: 

Боже Великий, и Вышний от всея 
твари покланяемый, премудрости ис- 
точниче, благости и воистину неиз- 
следимая бездно, и благоутробия не¬ 
определяемая пучино: Сам, Челобеко- 
любче Владыко, превечных и дивных 
Боже, Егоже никтоже от человек по- 
мышляяй может постигнути, призри, 
услыши нас недостойных рабов Тво¬ 
их, и идеже о велицем имени Твоем 
елей сей приносим, низпосли Твоего 
дара исцеления, и оставление грехов, 
и исцели его во множестве милости 
Твоея. Ей, Господи благопремените- 
лю, едине милостиво и Человеколюб¬ 
ие, каяйся о злобах наших: ведый, яко 

належит помысл человека на лукавая 
от юности его: не хотяй смерти греш¬ 
ника, но яко обратитися и живу бы- 
ти ему: грешных ради спасения воче- 
ловечивыйся Бог сый, и создавыйся 
за создание Твое. Ты еси рекий: не 
приидох призвати праведныя, но 
грешныя в покаяние: Ты еси, овча 
взыскавый заблуждшее: Ты еси, по¬ 
гибшую драхму прилежно взыскавый, 
и обретый: Ты еси рекий, яко гряду¬ 
щаго ко Мне не изжену вон: Ты еси, 
Иже блудницы честней Твои нозе 
слезами омочившия не возгнушавый- 
ся: Ты еси рекий: елижды аще паде- 
ши, востани, и спасешися: Ты еси ре¬ 
кий, яко радость бывает на небеси о 
едином грешнице кающемся. Сам 
призри, благоутробный Владыко, с 
высоты святыя Твоея, соосенив нас 
грешных и недостойных рабов Твоих 
благодатию Святаго Духа в час сей, 

и всели в раба Твоего (имя), познав¬ 
шаго своя согрешения, и приступль- 
шаго к Тебе верою: и приим Своим Ти 
человеколюбием, аще что согрешил 
есть словом, или делом, или помыш¬ 
лением, простив очтис’ги его, и чиста 
сотвори от всякаго греха, и присно 
спребывая ему, сохрани прочее лето 
живота его, ходяща во оправданиях 
Твоих во еже не ктому быти ему по¬ 
смеяние диаволу: яко да и в нем про¬ 
славится пресвятое имя Твое. 

Твое бо есть еже миловати, и спа- 
сати ны, Христе Боже, и Тебе Славу 
возсылаем со Безначальным Твоим 
Отцем, и Пресвятым, и Благим, и Жи¬ 
вотворящим Твоим Духом, ныне и 
присно, и во веки веков, аминь. 

Сразу после молитвы второй священник бе¬ 
рет струнец и, омочив его во святой елей, по- 
мазывает болящего, творя молитву: 

Отче Святый, Врачу душ и телес; 

{см., с. 124). 

Диакон: Вонмем. 

Священник третий: Мир ВСеМ. 

Лик: И ДуХОВИ ТВОему. 

Диакон: ПремудрОСТЬ, ВОНМеМ. 

Чтец: Прокимен, глас 3-Й: 

Господь просвещение мое и Спаси¬ 
тель мой, кого убоюся? 

Стих: Господь защититель живота 
моего, от кого устрашуся? 

АПОСТОЛ К КОРИНФЯНОМ: [ЗАЧАЛО 183] 

Братие, вы есте Тело Христово, и 
уди от части. И овы убо положи Бог 
в церкви, первее апостолы, второе 
пророки, третие учители, потом же 
силы, таже дарования исцелений, за¬ 
ступления, правления, роди языков. 
Еда вси апостоли? еда вси пророцы? 
еда вси учители, еда вси силы? Еда 
вси дарования имут исцелений? Еда 

вси языки глаголют? еда вси сказу- 
ют? Ревнуйте же дарований больших: 
и еще по превосхождению путь вам 
показую. Аще языки человеческими 
глаголю и ангельскими, любве же не 
имам, бых (яко) медь звенящи, или 
кимвал звяцаяй. И аще имам проро¬ 
чество и вем тайны вся, и весь разум: 
и аще имам всю веру, яко и горы пре- 
ставляти, любве же не имам, ничто- 
же есмь. И аще раздам вся имения 
моя, и аще предам тело мое, во еже 
сожещи е: любве же не имам, никая 
польза ми есть. Любы долготерпит, 
милосердствует: любы не завидит: 
любы не превозносится, не гордится: 
Ни безчинствует, не ищет своя си, не 
раздражается, не мыслит зла: не ра¬ 
дуется о неправде, радуется же о ис¬ 
тине: Вся любит, всему веру емлет, 
вся уповает, вся терпит. Любы нико- 
лиже отпадет. 

Священник третий: Мир ТИ. 

Аллилуиа, глас 2-й. 

Стих: На Тя, Господи, уповах, да не 
постыжуся в век. 

ЕВАНГЕЛИЕ ОТ МАТФЕА; 

[ЗАЧАЛО 34 ОТ ПОЛУ] 

Во время оно, призвав Иисус оба- 
надесять ученики Своя, даде им 
власть на дусех нечистых, яко да из¬ 
гонят их, и целити всяк недуг, и вся- 
ку болезнь. Сия обанадесять посла 
Иисус, заповеда им, глаголя; на путь 
язык не идите, и во град самарянский 
не внидите. Идите же паче ко овцам 
погибшим дому Израилева. Ходяще 
же проповедуйте, глаголюще: яко 
приближися Царствие Небесное. Бо- 
лящия исцеляйте, прокаженныя очи¬ 
щайте, мертвыя воскрешайте, бесы 
изгоняйте: туне приясте, туне дадите. 

Далее глаголется ектения: (см. с. 119). 

и по возгласе священник глаголет молитву : 

Владыко Вседержителю, Святый 
Царю, наказуяй, и не умерщвляяй, 
утверждаяй низпадающия, и возводяй 
низверженныя, телесныя скорби ис- 
правляяй человеков; молимся Тебе, 
Боже наш, яко да наведеши милость 
Твою на елей сей, и на помазующия- 
ся от него во имя Твое: да будет им 
во исцеление души же и тела, и во 
очищение и изменение всякия страс¬ 
ти, и всякаго недуга, и язи, и всякия 
скверны плоти и духа. Ей, Господи, 
врачебную Твою силу с небесе низ- 
посли, прикоснися телеси, угаси огне¬ 
вицу, укроти страсть, и всякую не¬ 
мощь таящуюся. Буди врач раба Тво¬ 
его (имя), воздвигни его от одра болез- 
неннаго, и от ложа озлобления цела 
и всесоверщенна, даруй его Церкви 
Твоей благоугождающа и творяща Во¬ 
лю Твою. 

Твое бо есть, еже миловати и спа- 
сати ны, Боже наш: и Тебе славу воз- 
сылаем, Отцу, и Сыну, и Святому Ду¬ 
ху, ныне и присно, и во веки веков, 
аминь. 

Сразу после молитвы третий свяи^енник бе¬ 
рет струнец и, омочив его во святой елей, по¬ 
мазывает болящего, творя молитву: 

Отче Святый, Врачу душ и телес: 

(см. с. 124). 

Диакон: Вонмем. 

Священник четвертый: Мир ВСеМ. 

Лик: И ДуХОВИ ТВОему. 

Диакон: ПремудрОСТЬ, ВОНМеМ. 

Чтец: Прокимен, глас 4-Й: 

Воньже аще день призову Тя, ско¬ 
ро услыши мя. 

Стих: ГоСПОДИ, уСЛЫШИ МОЛИТВу 
МОЮ, И ВОПЛЬ мой. 

АПОСТОЛ К КОРИНФЯНОМ: [ЗАЧАЛО 182] 

Братие, вы есте церкви Бога жива, 
якоже рече Бог: яко вселюся в них и 
похожду, и буду им Бог, и тии будут 
Мне людие. Темже изыдите от среды 
их, и отлучитеся, глаголет Господь, и 
нечистоте не прикасайтеся, и Аз при- 
иму вы. И буду вам во Отца, и вы бу¬ 
дете Мне в сыны и дщери, глаголет 
Господь Вседержитель. Сицева убо 
имуще обетования, о возлюбленнии, 
очистим себе от всякия скверны пло¬ 
ти и духа, творяще святыню в стра- 
се Божии. 

Священник: Мир ТИ. 

Аллилуиа, глас 2-й. 

Стих: Терпя потерпех Господа, и 
внят ми. 

ЕВАНГЕЛИЕ от МАТФЕА: [ЗАЧАЛО 26] 

Во время оно, пришед Иисус в дом 
Петров, виде тещу его лежащу, и 

огнем жегому. И прикоснуся руце ея, 
и остави ю огнь: и воста, и служаше 
Ему. Позде же бывшу, приведоша к 
Нему бесны многи, и изгна духи сло¬ 
вом, и вся болящия исцели. Да сбу¬ 
дется реченное Исаием пророком гла¬ 
голющим: Той недуги наша прият, и 
болезней понесе. Видев же Иисус 
многи народы окрест Себе, повеле ид¬ 
ти на он пол. И приступль един книж¬ 
ник, рече Ему: Учителю, иду по Те¬ 
бе, аможе аще идеши. Глагола ему 
Иисус: лиси язвины имут, и птицы не¬ 
бесныя гнезда: Сын же Человеческий 
не имать где главы подклонити. Дру- 
гий же от учеников Его рече Ему: 
Господи, повели ми прежде ити, и по- 
гребсти отца моего. Иисус же рече 
ему: гряди по Мне, и остави мертвых 
погребсти своя мертвецы. И влезшу 
Ему в корабль, по Нем идоша учени¬ 
цы Его. 

Далее глаголется ектения: (см. с. 119). 

И по возгласе священник глаголет молитву: 

Блаже и Человеколюбие, благо- 
утробне и многомилостиве Господи, 
многий в милости, и богатый в бла- 
гостыни, Отче щедрот, и Боже всяка¬ 
го утешения, укрепивый ны святыми 
Твоими апостолами, елеем с молит¬ 
вою немощи людей целити: Сам и 
елей сей вчини в целебу от него по- 
мазующимся, в пременение всякаго 
недуга, и всякия язи, во избавление 
зол, чающим еже от Тебе спасения. 
Ей, Владыко, Господи Боже нащ, мо¬ 
лим Ти ся Всесильно, еже спасти вся 
ны, едино дущ же и телес Врачу, ос¬ 
вяти вся ны: всяк недуг исцеляяй, ис¬ 
цели и раба Твоего (имя), воздвигни 
его от одра болезненнаго милостию 
Твоея благости, посети его милостию 
и щедротами Твоими: отжени от не¬ 
го всякую болезнь и немощь, яко да 

востав рукою Твоею крепкою, пора¬ 
ботает Тебе со всяким благодарени¬ 
ем: яко да и ныне причащающеся Тво¬ 
его неизглаголаннаго человеколюбия, 
поем и славим Тя, творящаго великая 
и чудная, славная же и изрядная. 

Твое бо есть, еже миловати, и спа- 
сати ны. Боже наш: 

сразу после молитвы четвертый священник 
берет стручец и, омочив его во святой елей, по¬ 
мазывает болящего, творя молитву: 

Отче Святый, Врачу душ и телес: 

(см. с. 124). 

Диакон: ВоНМем: 

Священник пятый: Мир ВСем. 

Лик: И ДУХОВИ ТВОему. 

Диакон: ПремудрОСТЬ, ВОНМеМ. 

Чтец: Прокимен: глас 5-й: 

Ты, Господи, сохраниши ны, и со- 
блюдеши ны от рода сего, и во век. 
Стих: СпаСИ МЯ, ГОСПОДИ, ЯКО ОСКу- 

де преподобный. 



АПОСТОЛ К КОРИНФЯНОМ: [ЗАЧАЛО 168] 

Братие, не хощу вас не ведети о 
скорби нашей, бывшей нам во Асии, 
яко по премногу и паче силы отяго- 
тихомся, яко не надеятися нам и жи- 
ти. Но сами в себе осуждение смер¬ 
ти имехом: да не надеющеся будем на 
ся, но на Бога возставлящаго мерт¬ 
выя; Иже от толикия смерти избавил 
ны есть, и избавляет; Наньже и упо- 
вахом, яко и еще избавит; Поспеша¬ 
ющим и вам по нас молитвою; да от 
мног лиц еже в нас дарование, мно¬ 
гими благодарится о вас. 

Священник: Мир ТИ. 

Аллилуиа, глас 5-й. 

Стих: МиЛОСТИ ТвОЯ, ГоСПОДИ, ВО 
век воспою. 

ЕВАНГЕЛИЕ ОТ МАТФЕА; [ЗАЧАЛО 104] 

Рече Господь притчу сию; уподоби- 
ся Царствие Небесное десятим девам. 

яже прияша светильники своя, и изы- 
доша в сретение жениху. Пять же бе 
от них мудры, и пять юродивы. Юро¬ 
дивыя же, приемше светильники 
своя, не взяша с собою елеа. Мудрыя 
же прияша елей в сосудех, со све¬ 
тильники своими. Коснящу же жени¬ 
ху, воздремашася вся, и спаху. Полу- 
нощи же вопль бысть: се жених гря¬ 
дет, исходите в сретение его. Тогда 
воставше вся девы тыя, и украсиша 
светильники своя. Юродивыя же му¬ 
дрым реша; дадите нам от елея ваше¬ 
го, яко светильницы наши угасают. 
Отвещаша же мудрыя, глаголюще: 
еда како не достанет нам и вам; иди¬ 
те же паче к продающим, и купите се¬ 
бе. Идуш,им же им купити, прииде 
жених, и готовыя внидоши с ним на 
браки; и затворены быша двери. По¬ 
следи же придоша и прочия девы, гла¬ 
голюще; Господи, Господи, отверзи 

нам. Он же отвещав рече им: аминь 
глаголю вам, не вем вас. Бдите убо, 
яко не весте дне, ни часа, воньже 
Сын Человеческий приидет. 

Далее глаголется ектения: (см. с. 119). 

И по возгласе священник глаголет молитву : 

Господи Боже наш, наказуяй и па¬ 
ки исцеляяй, воздвизаяй от земли ни¬ 
ща, и от гноища возвыщаяй убогаго: 
сирот Отче, и обуреваемых пристани¬ 
ще, и недугующих врачу, немощи на¬ 
ша неболезненно носяй, и недуги на¬ 
ша приемляй: в тихости милуяй, пре- 
восходяй беззакония, и изымаяй не¬ 
правды: скорый в помощь, и косный 
во гнев, дунувый на Своя ученики, и 
рекий: приимите Духа Святаго, имже 
аще оставите грехи, оставятся им: 
приемляй грешных покаяние, и 
власть имеяй прощати грехи многия 
и лютыя: и исцеление подавая всем, 
в немощи и долгонедужии пребываю- 

щим: Иже мене смиреннаго и греш- 
наго, и недостойнаго раба Твоего во 
мнозех гресех сплетеннаго, и страсть- 
ми сластей валяющагося, призвавый 
во святый и превеличайший степень 
священства, и внити во внутреннее 
завесы, во Святая Святых, идеже при- 
никнути святии Ангели желают, и 
слышати Евангельский глас Господа 
Бога, и зрети самозрачне лице свята¬ 
го возношения, и наслаждатися Бо¬ 
жественныя и священныя литургии. 
Сподобивый мя священнодействоватй 
пренебесныя Твоя Тайны, и приноси- 
ти Тебе дары же и жертвы о наших 
гресех, и людских невежествиих, и 
ходатайствовати о словесных Твоих 
овцах, да многим и неизреченным 
Твоим человеколюбием прегрешения 
их очистиши. Сам преблагий Царю, 
внуши молитву мою в сей час и свя¬ 
тый день, и на всякое время и место: 

и вонми гласу моления моего, и рабу 
Твоему (имя), в немощи душевной и 
телесной сущему, исцеление даруй: 
подая ему оставление грехов, и про¬ 
щение согрешений, вольных же и не¬ 
вольных: уврачуй его язвы неисцель- 
ныя, всякий же недуг, и всякую язю, 
даруй ему душевное исцеление. При- 
коснувыйся тещи Петрове, и остави 
ю огневица, и воста и служаше Тебе: 
Сам, Владыко, и рабу Твоему (имя) по- 
даждь врачевание, и пременение вся¬ 
кий тлетворныя болезни, и помяни 
богатыя Твоя щедроты, и милость 
Твою. Помяни, яко прилежно нале¬ 
жит помышление человека на лука¬ 
вая от юности его, и ни един обрета¬ 
ется безгрешен на земли: Ты бо един 
кроме греха еси, пришедый и спасый 
человеческий род, и свободивый нас 
от работы вражия. Аще бо в суд вни- 
деши с рабы Твоими, никтоже обря- 

щется чист от скверны: но всякая ус¬ 
та заградятся, не имущая что отвеща- 
ти, зане якоже раб поверженный, вся¬ 
кая правда наша пред Тобою. Сего ра¬ 
ди грехи юности нашея не помяни, 
Господи: Ты бо еси надежда ненаде- 
ющихся, и упокоение труждающихся, 
и обремененных в беззакониих, и Те¬ 
бе славу возсылаем, со Безначальным 
Твоим Отцем, и Пресвятым, и Бла¬ 
гим, и Животворящим Твоим Духом, 
ныне и присно, и во веки веков, 
аминь. 

Сразу после молитвы пятый священник бе¬ 
рет струнец и, омочив его во святой еелй, по- 
мазывет болящего, творя молитву: 

Отче Святый, Врачу душ и телес: 

(см. с. 124). 

Диакон: ВоНМеМ. 

Священник шестой: М.ир ВСем. 

Лик: И ДуХОВИ ТВОему. 

Диакон: ПремуДрОСТЬ, ВОНМеМ. 




Чтец: ПрОКИМеН, ГЛЗС 6-Й: 

Помилуй мя, Боже, по велицей ми¬ 
лости Твоей. 

Стих: СерДЦе ЧИСТО СОЗИЖДИ во мне, 
Боже, и дух прав обнови во утробе 
моей. 

АПОСТОЛ К ГАЛАТОЛЬ [ЗАЧАЛО 230] 

Братие, плод духовный есть: любы, 
радость, мир, долготерпение, бла¬ 
гость, милосердие, вера, кротость, 
воздержание: на таковых несть зако¬ 
на. А иже Христовы суть, плоть рас¬ 
пята со страстьми и похотьми. Аще 
живем духом, духом и да ходим. Не 
бываим тщеславии, друг друга раздра¬ 
жающе, друг друга завидяще. Братие, 
аще и впадет человек в некое прегре- 
тение, вы духовнии исправляйте та- 
коваго духом кротости: блюдый себе: 
да не и ты искущен будети. Друг дру- 

га тяготы носите, и тако исполните 
закон Христов. 

Священник шестой: Мир ТИ. 

Аллилуиа, глас 6-й. 

Стих: Блажен муж бояйся Господа, 
в заповедех Его восхощет зело. 

ЕВАНГЕЛИЕ ОТ МАТФЕА; [ЗАЧАЛО 62] 

Во время оно, вниде Иисус во стра¬ 
ны тирския и сидонския. И се жена 
хананейска от предел тех изшедши, 
возопи к Нему, глаголющи: помилуй 
мя. Господи, Сыне Давидов: дщи моя 
зле беснуется. Он же не отвеща ей 
словесе. И приступльше ученцы Его, 
моляху Его, глаголюще: отпусти ю, 
яко вопиет в след нас. Он же отве- 
щав рече: несмь послан, токмо ко ов¬ 
цам погибшим дому Израилева. Она 
же пришедши поклонися Ему, глаго¬ 
лющи: Господи, помози ми. Он же от- 



вещав рече; несть добро отъяти хле¬ 
ба чадом, и поврещи псом. Она же ре¬ 
че: ей, Господи, ибо и пси ядят от кру¬ 
пиц падающих от трапезы господей 
своих. Тогда отвещав Иисус, рече ей: 
О жено, велия вера твоя, буди тебе, 
якоже хощещи. И исцеле дщи ея от 
того часа. 

Далее глаголется ектения: (см. с. 119). 

И по возгласе священник глаголет молитву: 

Благодарим Тя, Господи Боже нащ, 
Благий Человеколюбие, и Врачу дущ 
и телес нащих, недуги наща неболез¬ 
ненно носяй, Егожб язвою вси исце- 
лехом: Пастырю добрый, на взыска¬ 
ние прищедый заблуждщаго овчате, 
малодущным даяй утещение, и живот 
сокрущенным: источник кровоточи¬ 
выя дванадесятолетен бывщий исце- 
ливый: дщерь хананеину от лютаго 
демона свободивый: долг даровавый 
двема должникома, и грещной жене 

оставление давый: исцеление разслаб¬ 
ленному даровавый, со оставлением 
грехов его: мытаря словом оправда- 
вый, и разбойника в последнем его 
исповедании приемый: грехи мира 
вземый, и на Кресте пригвоздивый: 
Тебе молимся и Тебе просим, в бла¬ 
гости Твоей, Сам ослаби, остави, про¬ 
сти, Боже, беззакония, и грехи раба 
Твоего (имя), согрешения его вольная 
и невольная, яже в ведении и не в ве¬ 
дении, яже в преступлении, и в пре¬ 
слушании, яже в нощи и во дни: или 
в клятве священничестей, или отчи 
или материи бысть: или очима воззре¬ 
нием, или веждома помаванием: или 
прилежанием любодейства, или вку¬ 
шением блюда: или в коем любо дви¬ 
жении плоти и духа, отчуждися хо¬ 
тения Твоего, и Твоея Святыни. Аще 
же согреши тойже и мы, яко благ и 
непамятозлобивый Бог и Человеколю- 

бец прости, не оставляя его и нас в 
скверное житие впасти, ниже в пагуб¬ 
ныя пути тещи. Ей, Владыко Госпо¬ 
ди, услыши мя грешнаго в час сей за 
раба Твоего (имя), и презри яко непа- 
мятозлобивый Бог согрешения его 
вся: свободи его от вечныя муки: уста 
его Твоего хваления исполни: устне 
его отверзи к славословию имене Тво¬ 
его: руце его простри к деланию за¬ 
поведей Твоих: нозе его к течению 
благовествования Твоего исправи: вся 
его уды и мысль Твоею укрепляя бла- 
годатию. Ты бо еси Бог наш, святы¬ 
ми Твоими апостолы заповедавый 
нам, глаголя: елика аще свяжете на 
земли, будут связана на небесех: и 
елика аще разрешите на земли, будут 
разрешена на небесех. И паки: ихже 
аще оставите грехи, оставятся им, 
иже аще держите, удержатся. И яко- 
же услышал еси Езекию в скорби ду- 

ши его, в час смерти его, и не пре¬ 
зрел еси моления его: такожде и ме¬ 
не смиреннаго и грешнаго и недостой¬ 
наго раба Твоего услыши в час сей. 
Ты бо еси. Господи Иисусе Христе, 
седмьдесят крат седмерицею оставля- 
ти падающим в грехи повелевый. Тво¬ 
ею благостию и человеколюбием: и 
каяйся о злобах наших, и радуяся о 
обращении заблужденных: зане яко 
величество Твое, тако и милость 
Твоя: и Тебе славу возсылаем, со Без¬ 
начальным Твоим Отцем, и Пресвя¬ 
тым, и Благим, и Животворящим Тво¬ 
им Духом: ныне и присно, и во веки 
веков, аминь. . 

Сразу после молитвы шестой священник бе¬ 
рет струнец и, омочив его во святой елей, по¬ 
мазывает болящего, творя молитву: 

Отче Святый, Врачу душ и телес: 

{см. с. 124). 

Диакон: ВоНМеМ. 



Священник седьмой: Мир ВСеМ. 

Лик: И ДуХОВИ ТВОѲМу. 

Диакон: ПремудрОСТЬ, ВОНМѲМ. 

Чтец: ПрОКИМбН, ГЛЭС 7-Й: 

Господи, да не яростию Твоею об- 
личиши мене, ниже гневом Твоим на- 
кажеши мене. 

Стих: ПоМИЛуЙ МЯ, ГоСПОДИ, ЯКО Не- 
мощен есмь. 

АПОСТОЛ К СОЛУНЯНОМ: [ЗАЧАЛО 273] 

Братие, молим вы, вразумляйте 
безчинныя, утешайте малодушныя, 
заступайте немощныя, долготерпите 
ко всем. Блюдите, да никтоже зла за 
зло кому воздаст: но всегда доброе го¬ 
ните, и друг ко другу, и ко всем. Все¬ 
гда радуйтеся: Непрестанно молите- 
ся. О всем благодарите: сия бо есть 
воля Божия о Христе Иисусе в вас. 
Духа не угашайте. Пророчествия не 
уничижайте. Вся же искушающе, до- 



брая держите: О всякия вещи злыя 
отгребайтеся. Сам же Бог мира да ос¬ 
вятит вы всесовершены о всем, и все- 
совершен ваш дух, и душа, и тело не¬ 
порочно, в пришествие Господа наше¬ 
го Иисуса Христа да сохранится. 

Священник же седьмой: Мир ТИ. 

Аллилуиа, глас 7-й. 

Стих: У СЛЫШИТ ТЯ ГоСПОДЬ В ДеНЬ 
печали, защитит тя имя Бога 
Иаковля. 

ЕВАНГЕЛИЕ ОТ МАТФЕА: [ЗАЧАЛО 30] 

Во время оно, преходя Иисус, ви¬ 
де человека седяща на мытнице, Мат- 
феа глаголема, и глагола ему: по Мне 
гряди. И востав по Нем иде: И бысть 
Ему возлежащу в дому, и се мнози 
мытари и грешницы пришедше возле- 
жаху со Иисусом, и со ученики Его: 
И видевше фарисее, глаголаху учени- 

ком Его: почто с мытари и грешники 
Учитель ваш яст и пиет: Иисус же 
слышав рече им: не требуют здравии 
врача, но болящий. Шедше же научи- 
теся, что есть: милости хощу, а не 
жертвы; не приидох бо призвати пра¬ 
ведники, но грешники на покаяние. 

Далее глаголется ектения: (см. с. 119). 

И по возгласе священник глаголет молитву : 

Владыко Господи Боже наш, Вра¬ 
чу душ и телес, временныя страсти 
уврачевавый, исцеляяй всяк недуг и 
всякую язю в людех, хотяй всем че¬ 
ловеком спастися, и в познание исти¬ 
ны приити, не хотяй смерти грешни¬ 
ка, но яко обратитися, и живу быти 
ему. Ты бо. Господи, в Ветхом Заве¬ 
те положил еси покаяние грешным, 
Давиду, и ниневитяном, и прежде тех 
бывшим: но и во пришествии плотска¬ 
го Твоего смотрения, не призвал еси 
праведныя, но грешныя в покаяние: 

якоже мытаря, якоже блудницу, раз¬ 
бойника, и хульнаго гонителя, вели¬ 
каго Павла покаянием приемый. Пе¬ 
тра верховнаго и апостола Твоего, от- 
вергшагося Тебе трижды, покаянием 
приял еси, и обещал еси ему, глаго¬ 
ля: ты еси Петр, и на сем камени со¬ 
зижду Церковь Мою, и врата адова не 
одолеют ей, и дам тебе ключи Царст¬ 
вия Небеснаго. Сего ради и мы, Бла- 
же и Человеколюбие, по неложным 
Твоим обещанием дерзающе, молим¬ 
ся Тебе, и просим в час сей: услыщи 
моление наше, и приими е, якоже ка¬ 
дило приносимое Тебе, и посети ра¬ 
ба Твоего (имя), и аще что согрещи 
словом, или делом, или помыщлени- 
ем, или в нощи, или во дни: или под 
клятву священническую, или своему 
проклятию подпаде: или клятвою 
огорчися, и проклят себе: Тебе про¬ 
сим, и Тебе молимся, ослаби, остави. 

прости ему, Боже, презирая беззако¬ 
ния его и грехи, и яже в ведении и 
не в ведении бывшая от него. И аще 
что от заповедей Твоих преступи, или 
согреши, яко плоть носяй, и в мире 
живяй, или от действа диавольскаго: 
сам яко Благ и Человеколюбец Бог 
прости: яко несть человека, иже по¬ 
живет, и не согрешит. Ты бо един еси 
безгрешен: правда Твоя правда в век 
и слово Твое истина. Не бо создал еси 
человека в погибель, но в снабдение 
заповедей Твоих, и живота нетленна¬ 
го наследие: и Тебе славу возсылаем, 
со Отцем, и Святым Духом, ныне и 
присно, и во веки веков, аминь. 

Сразу после молитвы седьмой священник бе¬ 
рет струнец и, омочив его во святой елей, по¬ 
мазывает болящего, творя молитву: 


Отче Святый, Врачу душ и телес: 

(см. с. 124). 

и после этого настоятель раскрывает Свя¬ 
тое Евангелие и возлагает его на главу прием¬ 
лющего елеосвящение, все же остальные свя¬ 
щенники придерживают Евангелие. Начальст¬ 
вующий громко глаголет молитву: 

Царю Святый, Благоутробне и 
Многомилостиве Господи Иисусе 
Христе, Сыне и Слове Бога Живаго, 
не хотяй смерти грешнаго, но яко 
обратитися, и живу быти ему: не по¬ 
лагаю руку мою грешную на главу 
пришедшаго к Тебе во гресех, и про¬ 
сящаго у Тебе нами оставление гре¬ 
хов: но Твою руку крепкую и силь¬ 
ную, яже во Святом Евангелии сем, 
еже сослужители мои держат на гла¬ 
ве раба Твоего (имя), и молюся с ни¬ 
ми, и прошу милостивное и непамя- 
тозлобное человеколюбие Твое, Бо¬ 
же, Спасителю наш, пророком Твоим 
Нафаном, покаявшемуся Давиду о 
своих согрешениих оставление даро- 
вавый, и Манассиину еже о покаянии 

молитву приемый: Сам и раба Твое¬ 
го (имя), кающагося о своих си согре- 
шениих приими обычным Твоим че¬ 
ловеколюбием, презираяй вся его пре¬ 
грешения. Ты бо еси Бог наш, Иже и 
седмьдесят крат седмерицею оставля- 
ти повелевый, падающим в грехи; за- 
не яко величество Твое, тако и ми¬ 
лость Твоя, и Тебе подобает всякая 
слава, честь и поклонение, ныне и 
присно, и во веки веков, аминь. 

и, сняв Евангелие с главы приемлющего еле¬ 
освящение, дают ему для лобзания. 

Диакон же вновь глаголет ектению (см. с. 
119). 

Лик: Слава: Источник исцелений, 
имуще святии безсребереницы, исце¬ 
ления подаваете всем требующим, 
яко превелиих дарований спо- 
добльшиися от приснотекущаго ис¬ 
точника Спаса нашего. Глаголет бо к 

валі Господь, яко единоревнителем 
апостольским: се дах вам власть на 
духи нечистыя, якоже тех изгонити, 
и целити всяк недуг, и всяку язю: 
темже в повелениих Его добре жи- 
тельствовавше, туне приясте, туне по- 
даваете, исцеляюще страсти душ и те¬ 
лес наших. 

И ныне: Призри на моления Твоих 
раб. Всенепорочная, утоляющи лютая 
на ны востания, всякия скорби нас из- 
меняющи: Тя бо едину твердое и из¬ 
вестное утверждение имамы, и Твое 
предстательство стяжахом, да не по¬ 
стыдимся, Владычице, Тя призываю¬ 
щий. Потщися на умоление. Тебе вер¬ 
но вопиющих: радуйся. Владычице, 
всех помоще, радосте и покрове, и 
спасение душ наших. 

Слава, и ныне: Господи, помилуй, 

трижды. БлаГОСЛОВИ. И отпуст. 


— 159 - 



Христос истинный Бог наш, молит¬ 
вами Пречистыя Своея Матере: си-. 
ЛОЮ Честнаго и Животворящего Кре¬ 
ста; святаго славнаго и всехвальнаго 
апостола Иакова, и перваго архиерея 
Иерусалимскаго, брата Божия, и всех 
святых, спасет и помилует нас, яко 
Благ и Челбвеколюбец. 

и полагает поклон приемый елеосвящение, 
глаголя: 

Благословите, отцы святии, прости¬ 
те МЯ грешнаго: трижды. 

и получивше от них благословение и проще¬ 
ние, отходит благодаря Бога. 

